Bai Udalbiltzari Babes Taldea Hernanin:

«Denak hipotesiak dira; ez dago froga bat bera ere, Udalbiltzaren kontra»

Uztailaren 15ean hasiko da Udalbiltzaren kontrako epaiketa, Audientzia Nazionalean. Uztailaren 16an, 22an eta 23an jarraituko du, eta irailean beste sei saio daude aurreikusita. 2003an hasi zen auzia, eta 22 kide daude auzipetuta, ETAko kide izatea leporatuta; 10 eta 23 urte bitarteko zigorrak eskatzen dituzte akusazioek. Auziaren kontra, Elkarretaratzeak deitu dituzte bihar, eta ekainaren 23an.

Baltasar Garzonek aginduta, 2003an Udalbiltzaren kontrako auzia hasi zen. 22 pertsona auzipetu zituen, eta Udalbiltzaren behin betiko disoluzioa agindu. Akusazioek 10 urte eta 23 urte bitarteko kartzela zigorrak eskatzen dituzte, eta abokatuek kargu guztiak bertan behera uzteko, «ez dagoelako akusatuen kontrako froga dokumentatu bat bera ere». Epaia uztaila eta irailean izango da. Saioak: uztailaren 15-16-22-23an, eta irailean sei egunetan. Auziaren kontra, eta Udalbiltzaren alde, Babes Taldeak sortu dituzte Euskal Herriko hainbat herritan, eta baita Hernanin ere. Manuel Fraile eta Agustin Ezponda dira Babes Taldeko bi kide, eta Kronikari azaldu dizkiote taldearen helburuak zein diren. Bi auzipeturekin ere hitz egin du Kronikak, Karmele Urbistondo Urnietako zinegotzi ohiarekin, eta Juan Carlos Alduntzin Pasaiako Alkate ohiarekin.

«Froga dokumentaturik ez»

Urbistondo eta Alduntzin dira auzipetutako 22 kideetako bi. Diotenez, akusazioak ez dauka froga dokumentaturik beraiek ETArekin lotzeko, eta dena «epaile baten hipotesi bat» da. «Udalbiltzako kide ginela? Horixe! Guk ez dugu hori ukatzen, eta ez dugu ukatuko. 1.500 zinegotzik aukeratu gintuzten. Baina zer delitu dago hor? Zer delitu egin dugu? Ekonomikoa? Dirua jasotzen zuela Udalbiltzak? Noski. Eta diru guztia publikoa zen; Udaletxe askok egin zuten aportazioa, Plenoek hala erabakita. Erabaki publikoak dira denak». Udalbiltzak jaso zuen diru pribatu bakarra 400.000 euro izan omen ziren, Zuberoari laguntzeko egindako kanpainarenak. «Diru haiek denak bloketatuta daude», diote auzipetuek. «Gainerako diru guztiak publikoak dira, Euskadiko diru-kontu publikoen Auzitegiak ere halaxe dio». «Baina bestela ere, gu ETArekin lotzeko zein froga da hori?».

«Erabaki politikoa»

Auzia erabat politikoa dela diote Babes Taldeko kideek. «Beldurtu egin ziren, Udalbiltzaren bidez oso elkarlan bat hasi zelako Euskal Herriko herri askoren artean; mugaz bi aldeko herrien artean... Oso interesgarria zen guretzat, eta oso inkomodoa estatuarentzat. Eta kitto! Horregatik desegin zuten». Mugaz bi aldeko herrien elkarlana gero eta normalagoa dela diote lau kideek, Europa eta mundu mailan, eta hori delitu izendatzeko arrazoi bat bera ere ez dagoela. «Gu udal zinegotziak izandakoak gara. Udalbiltza egitea guk erabaki genuen, 1.500 zinegotzik publikoki. Alderdi askotako zinegotziak ginen tartean. Udalbiltzako hautetsiak ere hala erabaki ziren. Euren delitua gure delitua da orduan, ezta? Horregatik gara Babes Taldeko kide. Gure babesa zuten orduan, eta daukate orain», dio Frailek.

Auziaren kontrako bi ekintza

Hernaniko Babes Taldeak elkarretaratzea deitu du, bihar, 12:30etan Gudarien plazan. Ekainaren 23an, San Joan suarean inguruan, elkarretaratzea eta dantza egingo dituzte.


Bonbardaketak izaten ari dira Siriako Homs hirian; Bab Amro auzoa izaten ari da kaltetuena


2019-04-29

Gaur Altsasuko gazte baten atxiloketaz mintzatu gara gazte mugimenduko kideekin, Maravillas Gaztetxearen aldeko egunaz eta Euskaraldiaren 2. edizioaren harira gaurko antolatutako saioaz.


Entrenamendua eta alebinen taldekako judo txapelketa, asteburuan

Asteburu honetan izango da Allerru judo taldeak antolatu duen judo maratoiaren bigarren saioa. Hala, bihar eta etzi izango da judoa ikusteko aukera Bekoerrota kiroldegian.

Bihar arratsaldean entrenamendu moduko erakustaldia egingo dute Bekoerrotan. Guztira, 150 eta 200 judoka artean bilduko dira kiroldegian, 17:00etatik aurrera. Ordu eta erdi inguru iraungo du, eta gero askaria izango dute haurrek.

Igandean, berriz, Alebinen Gipuzkoako Txapelketa, taldekakoa, jokatuko dute, 10:00etatik aurrera.


Zubi Esekia oxido kolorez margotuko dute

Kolorea Euskalduna Jauregiak eta Eduardo Chillidaren eskulturek dutenaren antzekoa da.

Portugaleteko Zubi Esekia "Vena Rojo Somorrostro" izeneko koloreaz margotuko dute, hots, Chillidaren eskulturek dutenaren antzeko batez, trasbordadorea kudeatzen duen elkartearen iturriek jakinarazi dutenez.

Hain zuzen ere, zubi osoa erreformatzeko eta 1.439.464 euroko kostua izango duen proiektu baten baitan margotuko dute (Sustapen Ministerioak diru horretako % 75 emango du).

Une honetan, Zubi Esekiak beltza kolorea dauka, eta urtarrilaren amaieran hasiko dira oxido kolorez margotzen.

Kolore berria Bizkaiko Aldundiko teknikariek hautatu dute.

"Vena Rojo Somorrostro" kolorea Euskalduna Jauregiarenaren eta Eduardo Chillidaren eskulturenen antzekoa da, laranja, baina oxido tonuekin.

Zubia Gizadiaren Ondare izendatu zuten 2006an, eta Eiffelen ikasle batek, Alberto Palaciok, eta Ferdinand Arnoding ingeniariak sortu zuten 1890 eta 1893 urteen artean. Gerra Zibilean kalte handiak izan zituen, eta 1941 berreraiki behar izan zuten Aracil eta Ribed ingeniariek.


Alokairuen diru bermeak uzteko gordailu publiko bat ireki dute

Errentatzaileek hiru hilabete dituzte dirua Bizilagun zerbitzuan sartzeko.Etxebizitza Legearen harira onartutako lehen dekretua da

Ireki dute alokairuagatik eskatutako diru bermeak jasotzeko gordailu publikoa. Etxebizitza Legearen harira Eusko Jaurlaritzak onartu duen lehen dekretua da, eta gaurtik hasita, errentatzaileek hiru hilabete dituzte diru bermeak gordailuan sartzeko. Dirua jasotzeko, Jaurlaritzak Bizilagun zerbitzua jarri du martxan. Iazko irailaren 26az geroztik sinatutako kontratuei eragiten die dekretuak; aurretik sinatutako kontratuek berritzeko unean eraman beharko dute diru ezarpena, eta kontratu berriek, berriz, sinatzeko unetik hasita hilabeteko epea izango dute.

Gordailuan sartu beharreko diru kopurua kontratu motaren araberakoa da; etxebizitza alokatzen dutenek hilabeteko diru bermea sartu beharko dute, eta bestelako alokairuek, bi hilabetekoa. Aldi baterako alokairuek, berriz, kontratuaren luzeraren araberako diru kopurua utzi beharko dute; esate baterako, urtebeteko kontratua dutenek bi hilabeteko diru bermea sartu beharko dute.

Merkatuari begira

Jaurlaritzaren arabera, dekretuaren helburua maizterren segurtasun eta bizi baldintzak hobetzea da. Alokatutako etxebizitzen merkatuaren garapena ikertzeko ere balio du neurriak. Dirua epez kanpo sartzen dutenei %2ko gainkarga izango dute; dekretua betetzen ez dutenei, berriz, 300 eta 3.000 euro bitarteko isuna ezarriko diete.


[AZKEN ORDUKOA] Gizonezko bat hil da traktorea iraulita

Ertzaintzak Tolosaldeko Atariari jakinarazi bezala, goizeko 09:10ean traktore bat irauli da Belauntzako Gure Txokoa industriagune inguruan, suhiltzaileak bertaratu direnerako gizonezkoa hilik zegoen, eta ezin izan dute ezer egin.


klaseen arteko pintxo lehiaketa

Euskara ikasiz gain bestelako ikasgaiak ere hartzen ditugu . Esate baterako, gure ikasleak prestatutako pintxoak aurkezten ditugu oraingo honetan ikus dezazuen zer nolako artistak ditugun.


Frantziako justiziak atzeratu egin du FagorBrandten adjudikazioa

Cevitalek FagorBrandeten bi fabrikarekin eta egoitza zentralekin geratu nahi du, horren bidez 1.800 lanpostuetatik 1.200 salbatuko dira.

Nanterreko auzitegiak, Parisetik kanpo, FagorBandten (Fagor Etxetresnaken Frantziako filiala) Cevitalen adjudikazioa datorren asteartera atzeratzea erabaki du gaur, lau fabrikei buruzko eskaintza globala zehazteko.

Enpresaren likidazioa zehaztu behar zuten Frantziako epaileek erabaki hori hartu dute, Donostiako epaitegi batek Cevitalek Fagorren patenteen erosketa onartu ostean.

Cevitalek FagorBrandeten bi fabrikarekin eta egoitza zentralekin geratu nahi du, horren bidez 1.800 lanpostuetatik 1.200 salbatuko dira.

Baina Cevitali interesatzen ez zaizkion bi fabrikagatik beste bi enpresa daude, ondorioz, Nanterreko Auzitegiak Aljeriako enpresari denbora ematea erabaki du, eurekin negoziatzeko, salmenta globalago bat izateko aukerarentzako.


Hauteskundeak, eutanasia

Eneko Maioz (EH Bildu), Pello Atxukarro (PP) eta Iñigo Cabieces (Ahal Dugu-Podemos) izan ditugu, hauteskundeen inguruan, CIS inkesta aztertzen, apostu etxeen inguruan onartutako mozioaz, Orixe institutuko obren inguruan edota eutanasiaz.


Bilera bihar

San Joan Konpartsak bilera deitu du bihar Inauteriei buruz hitz egiteko. Parte hartzea irekia da. Arratsaldeko 19:00etan, Biterin.


Athletic: 97-98 denboraldian lortu zuen azkenekoz 4 garaipen jarraian

Luis Fernandez zen garai horretako zuri-gorrien entrenatzailea eta jarraian Compostela (1-4), Celta (2-1), Oviedo (1-2) eta Merida (5-1) hartu zituzten mendean.

Sportingi irabazi (3-0) eta bere laugarren garaipena jarraian eskuratu zuen atzo Athleticek. 97-98 denboraldian lortu zuen hori azkenekoz eta urte horretan Txapeldunen Ligarako txartela lortu zuten zuri-gorriek.

Luis Fernandez zen garai horretako Athleticen entrenatzailea eta jarraian Compostela (1-4), Celta (2-1), Oviedo (1-2) eta Merida (5-1) hartu zituzten mendean.

Oraingoan, Racing (2-1), Hercules (2-0), Atletico Madril (0-2) eta Sporting (3-0) gainditu dituzte bilbotarrek.


Industria Ingeniaritza Teknikoko diplomak banatuko dituzte bihar

Astearte honetan, azaroak 18, diploma banatuko zaie EHUko Bilboko Industria Ingeniaritza Teknikoko Unibertsitate Eskolako (Casilla plaza, z/g) tituludun berriei, bertoko areto nagusian. Ekitaldian Juan Jose Unzilla EHUko Irakasleen errektoreordeak, Ibone Amezaga Eusko Jaurlaritzako Unibertsitate eta Ikerketa sailburuordeak, Mario Ruiz de Aguirre Bizkaiako Ingeniari Tekniko Industrialen Elkargo Ofizialaren dekanoak eta Cesar Aizpuru Muruetako Ontzitegiko zuzendari teknikoak parte hartuko dute. Diploma jasoko duten 322 titulatu berriak honela banatzen dira, titulazioz. Industria Ingeniaritza Teknikoko 63. promozioa honako ikasle hauek osatzen dute: 48 Industria Kimikan espezializatuek; 111 Mekanika hautatu dutenek; 68 Elektronikako eta 53 Elektrizitateko ingeniari berrik; bestalde, Gestioaren Informatikan Ingeniari Teknikoko 5. promozioan 44 tituludun berri daude. Promozio berri horretan (2007-2008 ikasturtean burututakoa) %32,9 emakumeak dira eta gainerako %67,1 gizonak. Biharko diploma banaketa 18:30ean hasiko da. Argazkian, Juan Ignacio Perez Iglesias doktore berriei diplomak ematen pasa den otsaileko ekitaldian.


Gaur hasiko da binakako pilota txapelketa, 45 bikoterekin

Legazpiko Gazteak Kirol Elkarteak antolatu du txapelketa herrikoia, hamargarren urtez. Gaur 21:45ean hasiko dira partidak. Finala, apirilaren 30eanHamargarren urtez, binakako pilota txapelketa herrikoia antolatu du Legazpiko Gazteak Kirol Elkarteko pilota sailak. Pilota herritar guztiengana iristea da txapelketaren helburua, edozeinek parte har baitezake. Aurten, 45 bikotek eman dute izena. Gaur iluntzean jokatuko dituzte lehenengo partidak, eta apirilaren 30ean finala, festetan.Gaur bederatzi partida izango dira, 21:45ean hasita. Igandean, berriz, hamabi partida jokatuko dituzte, 16:00etatik aurrera. Urbeltz pilotalekuan jokatuko dira partida guztiak, eta sarrera doakoa izango da.Lehenengo faserako, zortzi talde osatu dituzte —sei bikoteko bost talde, eta bost bikoteko hiru talde—. Martxoaren 20ra arte, ostiralero eta igandero jokatuko dituzte lehenengo faseko partidak, Urbeltz pilotalekuan, hamasei tantora. Talde bakoitzeko lehen bi sailkatuak final zortzirenetara pasako dira. Apirilaren 7an hasita, astero jokatuko dira eliminatoriak. Final zortzirenetatik aurrera partidak 22 tantora izango dira.Bikote irabazleak, txapela, garaikurra eta profesional mailako partida baterako sarrerak jasoko ditu. Bigarrenak, garaikurra eta txuletak. Hirugarrenak, garaikurra eta ardoa. Laugarrenak, oroigarria. Bestalde, parte hartzaile guztiei kamiseta bana emango diete, oroigarri modura.Arrakasta handia herrianUnai Olaizola antolatzailearen esanetan, txapelketak «arrakasta handia» izaten du. «Jende ugari biltzen da Urbeltzen herriko pilotariak animatuz, eta jarraipen handia izaten du». Finala, berriz, «egun borobila» izaten dela esan du Olaizolak. Festetan jokatzen denez, oso giro ona izaten dute. Goizean, haurren pilota txapelketako finalak izaten dituzte. Eguerdian, herri bazkaria. Eta, arratsaldean, txapelketa herrikoiko finala. «Frontoia lepo betetzen da, iaz 700 lagun inguru, eta giro aparta sortzen da».


Bosgarren Tipi-tapa ibilaldia burutuko du igandean EHUk

Euskal Herriko Unibertsitateko (EHU) Bizkaiko campuseko Errektoreordetzak "Unibertsitatea tipi-tapa osasunez" ibilaldiaren bosgarren edizioa antolatu du iganderako, hilak 27. "Ez da lehiaketa izango eta mundu guztiari irekita dago, helburua EHU jendartera hurbiltzea baita", unibertsitateko iturrien adierazi dutenez. 15 kilometroko martxa Basurtuko ospitalean (Bilbo) hasiko da goizeko 9:30ean. Hamar urtetik beherako umeentzako ibilbideak, berriz, 6,5 kilometro izango ditu eta 10:15ean abiatuko da Bilboko Zazpi Kaleetako Euskotreneko geltokitik edo ordu laurden beranduago Sondikako geltokitik. Biek izango dute amaiera Leioa eta Erandioko campuseko kiroldegian, 13:00ak aldera. Horregatik, campusetik jaisteko autobus zerbitzu doakoa egongo da 12:30etik 14:30era Astrabuduako metro geltokiraino. Argazkian, 2006ko edizioko irudia / Komunika.

"EHUk Bizkaian dituen ikastegiak lotuko ditu, bertako ingurunea ezagutaraziz", azaldu dutenez. Izen-ematea gaur itxiko da, berau doakoa eta ezinbestekoa dela. Inskripzioa Leioa eta Erandioko campuseko Kirol Zerbitzuko bulegoetan (946 015 894 edo 946 013 162, 9:00etatik 13:00etara eta 15:00etatik 16:30era, edo rovdepor[abildua]lg.ehu.es helbide elektronikoan) egin daiteke. Ibilbide osoa egingo duten EHUko ikasleek aukera askeko kreditu bat lortu ahal izango dute. Iazko Tipi-tapan 1.600 pertsonek hartu zuten parte, EHUko iturrien arabera.


Eratsungo inauteriak urtarrilaren 13tik 15era ospatuko dira

Herri bazkaria izanen da larunbatean Peñagarikano eta Mendiluzerekin

Urtarrilaren 13an, ostiralean afari batekin hasiko dira aurtengo inauteriak Eratsunen. Ondotik, Modesto etorriko da bere akordeoiarekin kantu kantari aritzeko. Gisa honetara abiatuko dira gure inguruko lehen inauteriak.

Urtarrilaren 13an, ostiralean afari batekin hasiko dira aurtengo inauteriak Eratsunen. Ondotik, Modesto etorriko da bere akordeoiarekin kantu kantari aritzeko. Gisa honetara abiatuko dira gure inguruko lehen inauteriak.

Larunbatean bazkaria izanen da Angel Mari Peñagarikano eta Aitor Mendiluze bertsolariekin. Arratsaldez etxez etxe ibiliko dira gazteak, bakoitzean kantatu eta dirua eskatuz. Gauean afaria eta dantzaldia izanen da Modestorekin.

Igandean, bazkaldu ondotik, euskal kantu zaharrak kantatzen ariko dira.


Sei lagunen artean garbitu zuten Egoarbitzako udal lursaila, barikuan

Azken urteetan moduan Elgetako Udalak auzolanerako deia egin zuen urriaren 12rako. Sei lagun ibili ziren Egoarbitzako udal lursailak garbitzeko lanetan. Argazkian, garbiketa lanak egin ondoren indarrak berritzen agertzen dira parte-hartzaileak.


28 positibo gehiago atzotik: 21 Bortzirietan, 4 Elizondoko eremuan, 2 Doneztebekoan eta 1 Leitzakoan

Azken datu ofizialen arabera 28 positibo atzeman dituzte gure lurraldean. Horietatik hogeita bat Bortzirietan atzeman dituzte, (Bera +16 eta Lesaka +5) ia den-denak bi zahar etxeetako langileak eta egoiliarrak, bi Elizondoko osasun eremuan (Elizondo +1 eta Elbete +1), bi Doneztebekoan (Doneztebe +2) eta bat Leitzako osasun eremuan (Leitza +1).

Gure lurraldean pandemiaren hasieratik metatutako positiboak errepasatuz gero, 297 dira Doneztebeko osasun eremuan (Malerreka+Bertizarana) atzeman dituztenak, 437 Elizondoko eremuan (Baztan+Urdazubi+Zugarramurdi), 208 Leitzako eremuan (Arano+Areso+Goizueta+Leitza) eta 271 Bortzirietan.

Nafarroa osoko datuei dagokionez, atzo, azaroak 12, 3.520 proba egin zituzten (1.744 PCR eta 1.776 antigeno-testa) eta horietatik 220k positibo eman zuten (%6,2)

Covid-19ak jota, atzo, azaroak 12, 21 pertsona ospitaleratu zituzten Nafarroan, horietatik 2 ZIUn, eta 3 hildakoren berri eman zuten. Alta eta bajen balantzea egin ondotik, orain 341 daude ospitalean, horietatik 61 ZIUn.

Ikuspegi geografikotik, Iruñean eta Iruñerrian daude positiboen %45, Tuteran %20 eta Lizarran %10. Gainerako positiboak (%25) Nafarroako bertze eskualde batzuen artean daude banatuak.

Adin-tartekako kasuen banaketari dagokionez, talde nagusia 45 eta 59 urte bitartekoa da (%26), eta atzetik 30 eta 44 urte bitartekoa (%22). Ondotik, 60 eta 75 urte bitarteko taldeak daude, eta 15 urtetik beheitikoak, %14; eta 15 eta 29 urte bitarteko taldeak eta 75 urtetik goitikoak, %12. Kasu berrien batez bertzeko adina 45,9 urtekoa da. Generoari dagokionez, % 55 emakumeak dira eta % 45 gizonak.

Birusak eragindako infekzioen intzidentzia metatuari dagokionez, atzoko kasuak batuz gero, 37.232 pertsonakoa da, eta heriotza kopurua 788koa da.

COVID-19 eskualdea eta Nafarroa

Infogram


Kopa menstrualak banatuko dizkie Udalak, 15 urtetik gorakoei

Urrian zehar egingo du banaketa Berdintasun Sailak, Astigarragako emakumeen artean. Emakumeon Etxean egongo dira bihar.

Urrian zehar, kopa menstrualak doan banatuko dizkie Astigarragako Udaleko Berdintasun Sailak, 15 urtetik gorako emakume astigartarrei. Bakoitzari bana emango diote, eta ekimenaren helburua da emakumeei eskaintzea «gailu eroso, ekologiko eta merkea, hilekoarekin daudenerako», azaldu dutenez.

Kopa menstruala jasotzeko, zenbait banaketa egun eta gune zehaztu ditu Udalak. Bihar bertan izango da aurreneko aukera, eta Emakumeon Etxean egongo dira, goizeko 10:00etatik 13:00etara eta arratsaldeko 17:00etatik 18:30etara. Urriaren 13an, 14an eta 15ean, berriz, kultur etxe zaharrean egingo dute banaketa, Berdintasun Bulegoan, 11:00etatik 13:00etara bitartean. Hilaren 14an ere banatuko dituzte kopak Emakumeon Etxean, 17:00etatik 18:00etara. Eta urriaren 18an eta 22an, azkenik, Kontxa Etxeberria plazan jaso ahal izango dira, arratsaldeko 17:00etatik 19:00etara.

Nahikoa izango da horietako batera gerturatzea, kopa menstruala jasotzeko; baina Astigarragako emakumeek bakarrik izango dute aukera, horretarako.

Berdintasun Sailetik jakinarazi dutenez, bi tailatako kopak izango dituzte aukeran: S tailakoak, erditu ez duten emakumeentzat; eta L tailakoak, erditu dutenentzat.


Markina-xemeindarrak Alarabiren bila ariko dira aurten ere

Aurten ere, Non dago Alarabi? lehiaketa antolatu du Markina-Xemeingo Hemen be bai merkatarien elkarteak. Elkarteko lau saltokitako erakusleihoetan Alarabi bat jarriko dute ezkutatuta, eta horiek bilatzea izango da helburua.

Lehiaketa urriaren 11tik 20ra bitartean egongo da martxan. Hemen be bai elkarteko saltokietako erakusleihoetan begiratu eta Alarabiren irudia aurkitutakoan, dendara sartu behar da eranskailu baten bila. Laurak aurkitutakoan, merkatarien elkartekoek emango duten orri batean itsatsi behar dira. Orri horretan idatzi behar dira bai eta ere izen-abizenak eta telefonoa, eta Artibai kalean dagoen elkartearen postontzian sartu behar da orria. Urriaren 24a baino lehen sartu beharko dira orriak elkartearen postontzian.

Erronka betetzea lortzen dutenen artean 60 euroko sari bi zotz egingo dituzte. Merkatari elkartekoek lehiaketan parte hartzera animatu dituzte herritarrak. “Herriko komertzioetako erakusleiho zoragarriak ezagutzeaz gain, zozketan parte hartu eta ea saria etxera eramaten duten”. Alarabi non aurkitu duten inori ez esateko gomendioa ere egin dute.

[LEHIAKETAN PARTE HARTZEN DUTEN SALTOKIEN ZERRENDA]


Zortzi hilabeteko kartzela zigorra ezarri diote gizon bati andre bat jotzeagatik

Baionako Auzitegian epaitu zuten atzo, iragan maiatzaren 10an Hazparnen gertatutako erasoarengatik: bikotekide ohia jo zuen.

Atzo, Baionako Auzitegiak zortzi hilabeteko espetxe zigorrera kondenatu zuen 41 urteko gizon bat, bikotekide ohia jotzeagatik. Maiatzaren 10an gertatu zen erasoa, Hazparneko (Lapurdi) hotel batean. Gizona jadanik epaitua zuten indarkeria matxistagatik, eta andrearengana hurbiltzeko debekua ezarri zioten. Alta, debekua urratu zuen gizonak, eta ukabilkada bat eman zion andreari aurpegian.

Baionako auzitegiko epaileak jakinarazi duenez, beste delitu batzuengatik ere epaitua izan zen gizona: guztira, 24rengatik.


6.455 izan da zenbaki sariduna Orioko Baliza elkartearen otarraren zozketan

Atzo iluntzean egin zuten Baliza elkartearen otarraren zozketa, eta 6.455 zenbakia izan da saritua. Ordezko zenbakia 8.839 da. Saria jasotzeko egun bateko epea jarri dute, beraz gaurko (igandea) 19:00etan saritua azaltzen ez bada, otarra ordezko zenbakiarentzat izango da. Ordezko zenbakiak badu jabea, baina sarituak oraindik ez. Baliza elkartearekin harremanetan jartzeko, 671070569 telefono zenbakira deitu behar da.


Berastegi, elurretan

Eskualdeko leku garaienak erabat zuritu ditu elurrak: Bidania-Goiatz, Berastegi, Abaltzisketa, Izaskun... Bideo honetan Berastegi zuritua ikusi daiteke.


Martxoaren 8ko egitarauak jarraipena izan zuen atzo Aiaraldean

Autodefentsa ikastaroak ez ezik, topaketak prestatu zituzten atzo Aiaraldean. Urduñan eta Amurrion, adibidez, dozenaka emakume elkartu ziren bazkaltzeko.

Argazkiak: Aitor Aspuru Saez


Dantzaren Nazioarteko Eguna: Semblante Andaluzeko dantzari trebeak


Mikel Larunbek azaroaren 26an jokatuko du bere azken partida Baikorekin

Galdakaoko pilotariak ez du Baiko Pilota enpresan jarraituko, eta bere herriko Kurtzea frontoian izango du zaleei agur esateko aukera azaroko azken larunbatean.

Mikel Larunbek ez du Baiko Pilotan jarraituko eta azaroaren 26an jokatuko du bere azken partida Bizkaiko enpresarekin jaioterria duen Galdakaoko Kurtzea frontoian.

Atzelariak 350 partida jokatuta ditu bere kirol ibilbidean. 2013ko urtarrilaren 5ean egin zuen debuta Asier Olaizolarekin bikotea osatuta Ekaitz Saralegiren eta Alexis Apraizen kontra Bilboko Bizkaia frontoian.

Hala ere, profesional mailan hamar urte eman ondoren, Larunbek Galdakaon izango du agur esateko aukera.

Bizkaitarra birritan izan da txapeldunorde Promozioko Binakakoan (2015 eta 2016), eta behin, 2017an, Binakako Txapelketa nagusian.

2021-2022 denboraldian 41 partida jokatu ditu guztira, eta 24 garaipen lortu ditu.

Baikok erabaki du Mikel Larunberen kontratua ez berritzea, baina urte hauetan guztietan izan duen profesionaltasuna eskertu, eta onena opatu dio etorkizunerako.


Will Smithek barkamena eskatu du Rocki emandako zaplaztekoagatik: "Onartezina eta barkaezina da"

Sare sozialetan zabaldutako ohar batean adierazi duenez, indarkeria "pozoitsua eta hondatzailea da". Barkamena eskatu dio aurkezleari, ikus-entzuleei eta Akademiari. Azken horrek ikerketa abiatu du gertatutakoaren inguruan.

Will Smith aktoreak barkamena eskatu du Oscar sarien 94. edizioko galan egindako erasoagatik. Aktoreak belarrondokoa eman zion Chris Rock umoregileari, horrek Jada Pinkett emaztearen orrazkeraren inguruko txiste bat egin ostean.

"Oscarretan bart izan dudan jarrera onartezina eta barkaezina izan da", adierazi du Instagram sare sozialean zabaldutako mezu batean. Smithen hitzetan, indarkeria "pozoitsua eta hondatzailea da", eta aitortu du txisteen jomuga izatea bere "lanaren parte" dela.

"Jadaren (emaztea) osasun egoerari buruzko txistea entzutea gehiegi izan zen niretzat, eta emozionalki erreakzionatu nuen", azaldu du.

"Rikardo erregea" filmean egindako lanagatik gizonezko aktore onenaren saria irabazi zuen aktoreak esan duenez, "lotsatuta nago, eta nire ekintzak ez ziren bat etorri izan nahi dudan gizonari dagozkionekin. Ez dago tokirik indarkeriarentzat maitasun eta ontasunaren munduan".

Smithek Hollywoodeko zinema akademiari, galaren ekoizleei eta mundu osoko ikusleei ere eskatu die barkamena: "Williams familiari eta 'Rikardo erregea' filmeko familiari ere barkamena eskatu nahi diet. Damu dut nire jarrerarekin gu guztiontzat bidaia zoragarria izan den hau zikindu izana. Aurrera doan lan naiz".

Hollywoodeko Akademiak Smithen aurka egingo ote duen aztertzeko ikerketa abiatuko duela iragarri eta ordu batzuetara kaleratu du oharra aktoreak.

Galan, Chris Rock Dolby antzokiko agertokira igo zen dokumentalik onenaren Oscarra aurkezteko, eta txantxa bat egin zuen Jada Pinkett-Smithen buru soilduaren inguruan (alopezia duela iragarri du), beraren itxura Ridley Scotten film ezaguneko O'Neil tenientearekin konparatuta.

Pinkett-Smithek etsipenez begiak itxi eta gero, Will Smith eserlekutik altxatu, eta agertokira igo zen Rocki belarrondokoa emateko. "Utzi nire emaztearen izena zure aho putatik kanpora", oihukatu zion nahas-mahasaren erdian bere aulkira itzulitakoan.


Herri kirolak-Gipuzkoako txapelketak (Aia, 2021-08-10) (38'10'')

Lokotx Biltze Txapelketa eta Ingude Jasotze Txapelketa jokatu dira Aian, Gipuzkoa mailan. Bost parte hartzaile izan dira lokotx bilketan: Mendaroko Jon Larrañaga, Aiako Gotzon Iruretagoiena, Mikel Osoro donostiarra, eta Oiartzungo Xabier Melendo eta Iñaki Alzaga. Dakizuen moduan, 50 lokotx bildu eta saskiratu behar dira ahal den azkarren. Eta horretan, berriro ere, Jon Larrañaga mendaroarra gertatu da garaile.

Ingudea altxatzen, berriz, lau partaide izan dira: Gorka Emazabel hondarribiarra, Unai Goitia aulestiarra, eta Aiako Josu Urbieta eta Joseba Pagadizabal. Minutu eta erdiko denboran 18 kiloko ingudea altxatu behar da. Josu Urbietak hartu die aurrea gainerantzekoei. Bi diziplina horiez gain, Emakumezkoen I. 4 Arroa Harri-Jasotze Torneoa jokatu da. Lau emakumek hartu dute parte: Naiara Zumeta errenteriarra, Ane Zinkunegi usurbildarra, eta Aroa Sanchez eta Udane Ostolaza oriotarrak. 50 kiloko 3 harri ezberdin erabili dituzte 2 minutuko txandatan: zilindroa, kubikoa eta bola. Udane Ostolazak eraman du I. Torneoko garaikurra.


"Guretzat izugarrizko oparia izan da Silviorekin kolaboratzea"

Alos Quartet talde tolosarrak Silvio Rodriguezekin azken honen La vida abestia grabatu du, Juan Carlos Cambas pianojolearen A Viaxe (Bidaia) proiektuaren barruan. Xabier Zeberio taldekideak esperientzia kontatu du Ataria Irratian.

Elkarrizketa amaieran, La vida abestia entzuteko aukera dago.


Noiz ospatzen dira Arabako herrietako eta Gasteizko auzoetako jaiak?

Urte osoan zehar, bereziki udarekin batera, Arabako herrietako eta Gasteizko auzo zein batzar administratiboetako jaiak ospatzen dira. Zeintzuk dira ospakizun bakoitzaren datak?

ARABAKO HERRIETAKO JAIAK

Urtarrilak 23: Oion

Otsailak 3 (San Blas): Dulantzi

Maiatzak 15 (San Isidro Laboraria): Armiñon, Elvillar, Erriberagoitia, Gabuea, Harana, Kanpezu, Kuartango, Urizaharra eta Villabuena

Ekainak 2: Sobron (Lantaron), Urbisu (Kanpezu) eta Navaridas (San Juan de Ortega)

Ekainak 9: Murua (Zigoitia), Ametzaga (Zuia) eta Caicedo-Yuso (Lantaron)

Ekainak 10: Zalduondo (Sanqueremos)

Ekainak 16: Ozeta (Barrundia), Mandaita (Iruña Oka), Urarte (Bernedo), Sabando (Arraia-Maeztu) eta Salcedo (Lantaron)

Ekainak 19: Maeztu

Ekainak 23 (San Juan): Agurain, Amurrio, Araia, Barrundia, Bastida, Dulantzi, Guardia, Iruraiz-Gauna, Laudio, Trebiñu, Uribarri Harana, Done Bikendi (Harana), Samaniego, Bergonda (Lantaron), Langraiz Oka, Lukiano (Zuia) eta Albeniz (Asparrena)

Ekainak 29 (San Pedro): Araia, Burgu eta Guardia

Ekainak 30: Tresponde (Iruña Oka), Subilla Morillas (Erriberagoitia), Alda (Harana), Eltziego, Zanbrana eta Delika (Amurrio)

Uztailak 3: Aramaio (San Martinak)

Uztailak 7: Okina (Bernedo), Zuhatzu-Kuartango, Billoda (Iruña Oka), Erretes Lanteno (Aiara), Kintana (Bernedo) eta Tertanga (Amurrio)

Uztailak 10 (San Kristobal): Añana eta Mañueta

Uztailak 14: Zuhatza (Aiara), Gurendes (Gaubea), Heredia (Barrundia), Arexola (Aramaio) eta Uribarri Nagusia (Gasteiz)

Uztailak 21: Gaubea, Sarria (Zuia) eta Marieta-Larrinzar (Barrundia)

Uztailak 25 (Santiago - Blusen Eguna): Gasteiz

Uztailak 28: Zanbrana, Narbaxa (Donemiliaga), Lantaron, Korro (Gaubea), Zigoitia eta Zalduondo

Abuztuak 4: Bastida, Zanbrana eta Zigoitia

Abuztuak 5 (Andre Maria Zuria): Gasteiz

Abuztuak 11: Villanañe eta Zaitegi (Zigoitia)

Abuztuak 14 (San Roke): Iruña Oka

Abuztuak 16 (San Roke): Laudio, Amurrio eta Leza

Abuztuak 18: Laudio, Ekora, Espejo (Gaubea), Moreda eta Buradon Gatzaga (Bastida)

Abuztuak 24 (San Bartolome): Lagran eta Okondo

Abuztuak 25: Laudio, Oion, Okondo, Lapuebla de Labarca, Olabarri (Iruña Oka), Ekora, Ribabellosa (Erriberabeitia), Domaikia (Zuia), Binasperi (Lantziego), Mañueta, Urrunaga (Legutio), Done Bikendi Harana (Harana), Baroja (Urizaharra), Aloria (Amurrio), Serna (Guardia), Galarreta (Donemiliaga), Erentxun (Iruraiz-Gauna), Zekuiano (Arraia-Maeztu) eta Arriola

Abuztuak 28: Erriberabeitia

Irailak 1: Larrazubi (Lantaron), Santikurutze Kanpezu, Artziniega, Eltziego, Angosto (Gaubea), Zurbao (Arratzua-Ubarrundia), Abornikano (Urkabustaiz), Gorrebusto (Oion), Oreitia (Gasteiz) eta Egileta (Dulantzi)

Irailak 8: Berantevilla, Bernedo, Eltziego (Plazako Ama Birjina), Dulantzi, Aberasturi (Gasteiz), Arroiabe (Arratzua-Ubarrundia), Astegieta (Gasteiz), Artziniega, Baranbio (Amurrio), Elgea (Barrundia), Kripan, Lantziego (Landako Ama Birjina) eta Samaniego

Irailak 11 (Kofradiak): Legutio

Irailak 11: Korres (Arraia-Maeztu)

Irailak 15: Dulantzi, Lantaron, Margarita (Gasteiz), Etura (Barrundia), Goiuri Ondona (Urkabustaiz) eta Villafria (Bernedo)

Irailak 22: Uribarri Arratzua (Gasteiz), Antoñana (Kanpezu), Durruma Kanpezu (Bernedo), Villamaderne (Gaubea), Langarika (Iruraiz-Gauna), Uzkiano (Urkabustaiz), Etxaguen (Zigoitia) eta Añastro (Trebiñu)

Irailak 29 (San Migel): Agurain, Zuia, Gesaltza Añana, Argantzon, Bujanda (Kanpezu) eta Urizaharra

Urriak 2: Urkabustaiz

Urriak 6: Agurain eta Fontetxa (Lantaron)

Urriak 13: Mendoza (Gasteiz)

Urriak 27: Sanmartinzar (Trebiñu)

Azaroa (2. Esker Emate Eguna): Bastida

Azaroak 11 (San Martin): Guardia, Bastida, Santikurutze Kanpezu, Batxikabo (Gaubea), Maurga (Zigoitia), Lezama (Amurrio), eta Gazeta (Burgu)

Azaroak 13: Donemiliaga

Abenduak 26: Arratzua-Ubarrundia (San Esteban)

Aiarako herriak:

Izoria: urtarrilak 7 (San Julian)

Maroño: urtarrilak 16 (San Anton)

Olabezar: urtarrilak 23 (San Babilas)

Menoio: apirilak 25 (San Markos)

Erbi: maiatzaren 3an (Gurutzea)

Etxegoien: maiatzak 8 (Antiguako Ama Birjina)

Arespalditza: maiatzak 15 (San Isidro)

Añes: maiatzak 22 (San Ramiro)

Murga: ekainak 24 (San Juan)

Menagarai: ekainak 29 (San Pedro)

Salmanton: uztailak 18 (Santa Marina)

Zuhatza: uztailak 18 (Santa Marina)

Luiaondo: uztailak 22 (Madalenak)

Erretes Lanteno: uztailak 22 (Madalenak)

Agiñaga: uztailak 26 (Santiago)

Lanteno: uztailak 26 (Santiago)

Kexaa: abuztuak 5 (Elurretako Jaiak)

Lexartzu: abenduak 9 (La Inmaculada)

Luxo: abuztuak 16 (Jasokundea)

Soxo: abuztuaren 30ean (San Emeterio)

Beotegi: irailak 29 (San Migel)

Opellora: irailak 29 (San Migel)

Ozeka: urriak 9 (Arrosarioko Ama Birjina)

Madaria: azaroak 23 (San Klemente)

GASTEIZKO AUZO ETA HERRIETAKO JAIAK

AUZOAK

Abetxuku: apirilaren 28an (San Prudentzio) eta maiatzaren 1ean

Arana: ekainaren lehen asteburua (ekainak 2-3-4)

Txago eta Lakuabizkarra: ekainaren bigarren asteburua (ekainak 9-10-11)

San Martin eta Adurtza: ekainaren hirugarren asteburua (ekainak 16-17-18)

Judimendi eta Arriaga-Lakua: ekainaren laugarren asteburua (ekainak 23-24-25)

Alde Zaharra, Aranbizkarra eta Salburua: uztailaren lehen asteburua (uztailak 1-2)

San Kristobal eta Lakua: uztailaren bigarren asteburua (uztailak 7-8-9)

Zabalgana: uztailaren hirugarren asteburua (uztailak 14-15-16)

Zaramaga eta Sansomendi: iraileko hirugarren asteburua (irailak 15-16-17)

HERRIAK

Urtarrila: Ariñiz, Otobarren

Apirila: Armentia

Maitza: Aberasturi

Ekaina: Lasarte, Uribarri Dibiña, Zumeltzu, Elorriaga, Arangiz, Arkauti, Matauku, Gardelegi, Monasterioguren, Ilarratza

Uztaila: Betoño, Otazu, Foronda, Arangiz

Abuztua: Zerio, Mendiola, Uribarri Nagusia, Gereña

Iraila: Astegieta, Otogoien, Arkaia, Argandoña, Margarita, Uribarri Arrazua, Andetxa, Jungitu, Gometxa, Zuhatzu, Legarda, Oreitia, Estarroa

Urria: Mendoza

Azaroa: Ehari-Gobeu

Abendua: Mendoza

ALEAn zure herri edo auzoko jaien berri eman nahi duzu? Bidali informazioa eta egitaraua erredakzioa@alea.eus eta agenda@alea.eus helbide elektronikoetara edo Whatsappetik 645 66 86 02 telefono zenbakira.


Elkarretaratzea egin dute eguerdian jubilatuen eta pentsiodunen plataformak deituta

Zumaiako jubilatuen eta pentsiodunen plataformak deituta, elkarretaratzea egin dute asteleheneroko legez Saregileen plazan.

Pentsio, osasungintza eta zaintza lan publiko eta duinen alde bildu dira gaur ere.


Boliviako jatorrizko herriek hasiera eman diote Amalurraren hilabeteari

Boliviako jatorrizko herriek hasi dute "Pachamama" edo Amalurrari eskainitako hilabetea. Erritu horretan, eskaintzak egiten dituzte urtean zehar lortutakoa eskertzeko, eta oparotasun berria eskatzeko.


Lehian hasi dituzte festak Elduinen

Txupinazoa lehertu eta jarraian herri kirolak egin dituzte; herrian jaiotakoak talde batean eta herrira bizitzera etorritakoak beste taldean, nor baino nor.

Hasi dituzte festak Elduainen. Itzala bilatu ezinik gerturatu dira herritarrak plazara, eta hala lehertu da txupinazoa, udaletxeko balkoitik. Buruhandiak eta zezentxoa ere atera dira haurren atzetik ibiltzeko asmotan, eta bat eta beste harrapatu dituzte, parkean edota elizaren bueltan.

Ondoren etorri da herri kirol jaialdia. Bi taldetan banatu dira herritarrak: kolore zuriz, herrian jaiotakoak, eta kolore beltzez, herrira bizitzera etorritakoak. Kirol ezberdinak erreleboka uztartuz, lau itzuli egin behar izan dituzte denera. Lehia estua izan da azken momentura arte, eta gutxigatik, baina herrian jaiotakoak izan dira garaile. Xanpainarekin ospatu dute garaipena. Ondoren, sokatira saioa egin dute bi taldeek.

Bien bitartean, tortilla erraldoia prestatzen aritu dira, karpa baten azpian, beste hainbat herritar. Herri kirolak amaitzerako, prest zuten tortilla eta pintxoak banatu dituzte ondoren, Izer eta Alabier trikitilariek alaiturik. Afalostean erromeria izango dute Iratzar taldearekin.

Hona hemen datozen egunetarako egitaraua.


Gaur ezagutuko ditugu lehen denboraldiko kaletar eta baserritar onenak!

Bikote irabazleak 1.000 euro irabaziko ditu. "Azken Negutegia" saioan jarraitu ahal izango dugu, igandean, 22:00etatik aurrera, ETB1en eta eitb.eus webgunean.

"Baserria" saioko lehen denboraldi honetako baserritarrik eta kaletarrik onenak aukeratzeko bozketa amaitu da dagoeneko. Zeintzuk dira gure ikusleen gogokoenak? Nortzuk merezi dute egindako lanaren aitortza?

Bada, igande honetan, lehiakide guztiak berriro elkartuko dira "Azken Negutegia" izeneko saioan, eta bertan, konpondu gabeko tentsioak eta korapiloak askatuko dituzte... ala ez. Hori ikusteko dago.

Eta esan bezala, baserritar eta kaletar gogokoenak ezagutuko ditugu. Gogoratu, bikote irabazleak 1.000 euroko saria eskuratuko duela, eta egunotan botoa ematen duten erabiltzaileen artean ere Kaiku Box bat zozkatuko dugula. Irabazlearen izena martxoaren 14ko saio berezian emango dugu jakitera.

Ez galdu "Azken Negutegia" saio berezia, gaur, 22:00etatik aurrera, ETB1en eta eitb.eus webgunean.


Larrañazubiko ingurumen-guneak konposta egiteko instalazioa izango du

Getxoko Udalak eta Garbiker Foru Sozietate Publikoak, Bizkaian hondakin solidoen tratamendua kudeatzen duen erakundeak, lankidetza hitzarmen bat sinatuko dute Larrañazubiko udal ingurumen-gunean konposta egiteko planta bat instalatzeko eta ustiatzeko.

Akordioak, bere helburuen artean, jatorri organikoa duten hiri-hondakinen kudeaketa jasangarria lortu gura du, konpostajearen bidez, eta, horrela, zabortegira botatzea saihestuz. Konpostatzea hiri-hondakina biologikoki egonkortzeko tratamendua da, azkenik, lorategietan, parkeetan, jardineretan eta bestelako eremu naturaletan erabiliko den konposta lortzeko. Tratamendu-mota hori martxoaren 1etik aurrera erabiliko da Bizkaian gure hiri-hondakinen materia organiko osoan, hau da, landare- edo animalia-jatorriko hondakin guztietan, haragia eta arraina barne. Gaikako bilketa hori estalki marroia duen edukiontziaren bidez egiten da, eta, horretarako, irekitzeko txartela eduki behar da.

Aurrekariak

“Getxo eta Garbikerrek hainbat ikerketa egin dituzte azken urteetan, hiri-hondakin organikoaren zati horri tratamendu hobea emateko beste teknologia batzuk topatzeko, bai emaitzari bai tratatutako kantitateari dagokionez. Hori dela eta, Garbikerrek erabaki du gure ingurumen-gunean frakzio organikoa tratatzeko plantetako bat ezartzea”, azaldu du Ingurumeneko Hiri Zerbitzuetako eta Ingurumen Kalitateko zinegotzi Joseba Arregik.

Getxon, Garbiker-ek egingo duen instalazioari, “proba pilotu gisa, hondakin organikoaren hezetasuna gutxitzeko airearen tratamendu-prozesua gehituko diogu, tratamendu-ahalmena nabarmen handitzeko, instalazioa edo instalazio berriak handitu gabe”, aurreratu du Arregik.

Horregatik, Getxok eta Garbikerrek iritzi diote aukera estrategiko bat dela “esperientzia partekatu hau” garatu ahal izatea, jatorrian gaika bildutako materia organikoa konposta egiteko instalazioa ustiatzekoa. Larrañazubiko hondakinak tratatu eta kudeatzeko instalazioak dauden eremuan ipiniko da planta. Izan ere, gune horretan instalazio hauek aurkitzen dira: Transferentziagunea, urteko 90.000 tona hartzeko ahalmena duena, itxieraren osteko fasean dagoen zabortegi bat, hondakinak gaika biltzeko Garbigune bat, gas-estazio bat eta Ingurumen Aretoa. Materia organikoa tratatzeko planta berriak, beharrezko duen makineria izango du: konpostatzeko erreaktore bertikala, birringailua eta bahegailua, baita hainbat ekipamendu esperimental ere, hezetasuna kentzeko.

Garbikerrek bere gain hartuko du plantako makineriarako, egokitze-lanetarako eta mantentze-lanetarako egin beharreko inbertsioa. Udalak instalazioa ezartzeko behar diren eremuak utziko ditu, langileak jarriko ditu eta bere gain hartuko du ekipamendu esperimentalen alokairua, bai eta hornidurek eragindako gastuak ere (ura, argia, erregaiak, etab.). Bi erakundeek partekatuko dituzte eskuratzen diren ezagutzak eta tratamenduaren emaitza den produktua (konposta).

Lankidetza hitzarmenak aurtengo abenduaren 31ra arte iraungo du, baina lau urteko epera arte luzatzea erabaki edo adostu daiteke. Udalak eta Garbikerrek lan-batzorde bat sortuko dute, emaitzen jarraipen bateratua egiteko eta aldeen jarduerak koordinatzeko, helburu bateratuak lortzeko esperientziak trukatze aldera


Ikasleek berdeguneak babesteko eskatu diote udalari

Beasaingo bost ikastetxeetako LHko, DBHko eta Batxilergoko ikasleek berdeguneak babesteko eskatu diote Beasaingo Udalari. Agenda 2030 ekimenaren barruan zelaiak, larreak eta landareak landu dituzte eta ondorioztatu dute galtzen ari direla, ezinbestekoak izan arren. Leire Artola alkatea eta Adur Ugartemendia Lurraldea saileko batzordeburuak Beasaingo Udalak helburu horrekin dituen politikak azaldu zizkieten ikasleekin egindako bileran. Ixabel Olano parkearen eraberritzea izan zuten hizpide, esaterako. Proiektua amaitutakoan berdegune gehiago izango ditu inguruak.


EH Bilduk hautagaia aurkeztuko du Gipuzkoako Batzar Nagusietako Mahaiko presidente izateko

Arnaldo Otegiren esanetan, EH Bilduk ez du EAJren eta PSE-EEren eskaintza ofizialik jaso Batzar Nagusietako Mahaiko presidentea koalizio subiranistarena izan dadin.

Larunbat honetan eratuko dituzte Gipuzkoako Batzar Nagusiak, eta Arnaldo Otegi EH Bilduko koordinatzaile nagusiak azaldu duenez, koalizio subiranistak Mahaiko presidente eta presidenteorde karguetarako hautagaiak aurkeztuko ditu.

Atzo, EAJk eta PSE-EEk Gipuzkoako Batzar Nagusietako presidentetza EH Bilduk izatea proposatu zuten. Hala ere, Otegiren esanetan, EH Bilduk ez du EAJren eta PSE-EEren eskaintza ofizialik jaso Batzar Nagusietako Mahaiko presidentea koalizio subiranistarena izan dadin.

Halaber, nabarmendu du ez direla "kromo trukean" sartuko, eta hautagaitza aurkeztuko dutela. "Ez dugu inolako akordioetan parte hartuko", gaineratu du.

EH Bilduk Gipuzkoan maiatzaren 28ko hauteskundeak irabazi zituenez, Otegiren iritziz, boto-emaileek erabaki dute EH Bildu izatea Gipuzkoako Batzar Nagusietako Mahaiaren buru. Halaber, koalizioak Elkarrekin Podemos Mahaian egotea nahi du, eta moreen hautagaia babestuko du horrela izan dadin.

Nolanahi ere, bere ustez, azpimarragarria da EAJk PP Mahaian sartzea. "Ezin da ukatu ebidentzia bat dena, PPrekin itunak egin dituztela" Kuartangon, Gasteizen, Gipuzkoan eta abar.

Bestalde, koalizio horretako kideen hitzetan, larunbatean udalak eta batzar nagusiak eratzen direnean ikusiko da EAJk eta PSE-EEk PP eta Vox sartu dituztela "beren ekuazioan".


Iñaki Krutxaga presoa ez dute oraindik Almeriatik Leonera espetxez aldatu

Ostiralean jakinarazi zuten ETAko militantea izandakoa Almeriako espetxetik atera eta Leongo presondegira eramango zutela, baina oraindik ez dute egin.

Espainiako Espetxe Erakundeetako Idazkaritza Nagusiak adierazi zuen ostiralean Iñaki Krutxaga espetxez aldatuko zuela. Berez, Almeriako kartzelatik Leongo presondegira eramango zutela zabaldu zuten.

Krutxaga oraindik sakabanatuta egongo da, Leon Euskal Herritik 300 kilometrora baitago, baina Almeriako espetxea 1.000 kilometrora baino gehiago dagoela aintzat hartuta, etxetik nabarmen hurbilago egongo da. Halaber, bigarren gradura pasako da Krutxaga.

Presoaren inguruko iturriek berretsi diote Aiaraldea Hedabideari Andaluzian jarraitzen duela. Gutxienez, ostiralera arte hor jarraituko duela uste dute.

Berarekin batera Alberto Viedma ere mugituko dute Almeriatik, Topasera, hain zuzen. Espetxe agintariek iragarri zuten Marixol Iparragirre ere behin-behinean Zaballan kokatuko dutela.

Galdakaokoa jatorriz, Belandian bizitakoa

Iñaki Krutxaga ez da aiaraldearra jatorriz, baina Amurrion hartu zuten bere babesaren ardura, neurri batean. Izan ere, Galdakaokoa izan arren, eskualdean bizi izan zen zenbait urtez, Belandian, alegia.

Krutxagaren etorkizuneko presondegi aldaketak hautsak harrotu ditu eskuin muturreko hedabide espainiarretan. Izan ere, 2002an 33 urteko kartzela zigorra ezarri zion Entzutegi Nazionalak Ernest Lluch ministro sozialista ohia hiltzeagatik.


Giro motelarekin jarraituko dugu

Egun osoz zerua estalirik agertuko da eta une batzuetan euri langar pixka bat ere egingo du.

Haizeak iparraldetik joko du eta tenperatura balio altuenak antzeko balioetan mugituko dira, 10-12 graduan joaz goia.

Bihar oso antzeko giroa izango dugu. Berriz ere zeruan hodei asko pilatuko da eta hodei horiek tarteka euri txiki moduan zaparradaren bat edo beste utziko dute. Haizeak iparraldetik ahul jotzen jarraituko du eta tenperatura balio altuenak antzeko balioetan mugituko dira, 10-12 graduan joaz goia.


Magia trukoak eta blues doinuak, gaur, Santa Marinan

Potx magoak ikuskizuna eskainiko du, gaur, 18:30ean, eta 22:00etan, Blues Morning Singers taldearen kontzertua izango da. Biak, Santa Marina plazan-

Eskoriatzako kultura agendari joan den egubakoitzean berrekin zioten, frontoian izandako Bocabeats Comedia bikotearen saioarekin. Aste honetan, berriz, Oñatiko Potx magoaren saioa eta Blues Morning Singers talde bizkaitarraren kontzertua izango dira ikusgai.

Oñatiko Potx magoa 3.0 ikuskizunarekin izango da, eta magia zuri eta komikoa eskainiko du. Hain zuzen, haurrei eta helduei zuzendutako saioa da, eta, ikuskizunean, publikoaren interakzioak protagonismo handia izango du.

Oñatin, Elkar Hezi Eguna ospatzeko izan zen ekainean Potx magoa, Santa Ana aretoan.

Magiaren ostean, blues doinuak izango dira gozagarri Santa Marina plazan. Blues Morning Singers talde bizkaitarrak blues musika estiloa jotzen du, bere aldaera eta forma guztietan, musika afroamerikarraren sustrairik sakonenak gurtuz. Errepertorio zaindua eta osatua eskainiko dute, kantu propioak zein bertsioak eskainita.


Zaintzaren «etorkizun iluna» salatu du Ernaik, eta greba feminista babestu

Zaintza sistema publiko eta komunitarioa eskatu dute, eremu horretako lanen merkantilizazioari eta prekaritateari aurre egiteko


Ainhoa Beristain: "Irudien bidez helarazi nahi dut kontzertuak transmititzen didana"

Azken urteetan, dozenaka kontzertu zapaldu ditu Ainhoa Beristainek (Azkoitia, 1987), baina ez publiko soil gisa. Izan ere, azkoitiarrak zuzenekoetan aurkitu du pasioz bizi duen afizioa; argazkilaritza praktikatzeko aukera. Matadeixen entzuten den musika irudietan iltzatu ohi du.

Lanbidez ikasleen orientatzailea da Ainhoa Beristain (Azkoitia, 1987). Duela zortzi ikasturte hasi zen lan horretan Lizarrako (Nafarroa) eskola batean, eta orduz geroztik, lurralde horretako beste hainbat ikastetxetan jardun du lanean: Olaztin, Altsasun, Iruñean... Hainbat urtez Azkoititik Nafarroara joan-etorrian ibili ostean, egun amatasun baimena hartuta dago azkoitiarra. Dena den, ez du alde batera utzi grinez bizi duen zaletasuna: argazkilaritza.

Nondik datorkizu argazkilaritzarekiko zaletasuna?

Ez dakit, baina betidanik izan dut gustuko argazkiak ateratzea. Duela urte batzuk, baliabide ekonomiko gutxi nituen ezer erosi ahal izateko, eta garai hartan, gurasoek oparitutako kamera konpaktu batekin ibiltzen nintzen hara eta hona. Poltsan sartuta eramaten nuen beti, eta edozer gauzari ateratzen nion argazkia. Duela hamar urte baino gehiago, espero gabeko diru sarrera bat izan nuen, eta argazki kamera erostea izan zen egin nuen aurreneko gauza. Bikotekideak eta biok Londresera joan ginen, eta hura izan zen balekoa zen kamera batekin igaro nuen aurreneko bidaia. Orduan hasi nintzen afizioa garatzen, baita kameraren erabileraz informatzen ere. Izan ere, kamera ez nuen modu automatikoan erabili nahi.

Zeure kasa ikasi al duzu?

Bai. Egun, informazio mordoa topa daiteke sarean: blogetan, Youtuben... Interneten ikastaro asko eskaintzen dituzte, eta pare bat egin ditut. Argazkilaritza oso mundu zabala da; argazkilaritza mota asko zein gai ugari jorra ditzakezu, eta teknikak ere ugariak dira. Beraz, nire gustuen eta interesen arabera joan naiz informazioa bilatzen. Askotan, sarean argazki bat ikusten badut eta gustatzen baldin bazait, halako zerbait nola egin dezakedan pentsatzen hasten naiz. Horri tiraka, han eta hemen begiratzen dut. Klik batzuk eginez informazio ugari lor daiteke, eta begia ere asko lantzen da beste argazkilarien lanak ikusita.

Pixkanaka, Matadeiko argazkilari bihurtu zara...

Jendeak jarri didan titulua da hori. Nik argazkiak ateratzen ditut, zaletasun hori dudalako, eta afizioa Matadeixen garatzeko aukera izan dut. Baina Matadeiko sukaldaria edo logelak prestatzen dituena ere izan naiteke. Hango edozein kide bezala, bestelako lanetan ere parte hartzen saiatzen naiz. Argazkilaritzarena plus bat da.

"Nire gustuen eta interesen arabera joan naiz informazioa sarean biltzen"

Nolatan hasi zinen Matadeiko kontzertuetan argazkiak ateratzen?

2013an hasi nintzen hango asanbladetara joaten. Garai hartan, ia astebururo izaten zen kontzertu edo ekitaldiren bat Mataidexen, eta hiru lagun astero joaten ginen horiek ikustera. Berdin zuen nork jotzen zuen; edozer zegoela ere, hara joaten ginen. Matadeiko jendearekin harremana egiten hasi nintzen, eta asanbladara joaten hasteko xaxatu ninduten. Aldi berean, argazkilaritzaren afizioa garatzen hasi nintzen: kamera erosi berria nuen, eta ideia handirik izan gabe, Matadeixen argazkiak ateratzen hasi nintzen. Kamerak berarekin zekarren oinarrizko objektiboa soilik neukan orduan; ez zen oso argitsua, eta Matadeixe leku iluna izanik, zerbait hobea behar nuen. Lagun batek utzi zidan objektiboa, eta harekin aritu nintzen argazkiak ateratzen kontzertu batzuetan. Argazkilaritza benetan gustatzen ari zitzaidala ikusi nuenean, ordea, inbertitzen hasi nintzen, eta objektibo berri bat erosi nuen. Izan ere, gustuko argazkiak ateratzeko herren nengoela jabetu nintzen. Gerora ere, pixkanaka, horretan inbertitzen jardun nuen.

Kontzertuetako irudiak hartzea duzu gustuko. Zerk egiten ditu berezi argazki horiek?

Musika taldeen emanaldietan argazkiak ateratzea ez da batere erraza izaten. Zuzenekoetan argazkilari aritzeak eragiten dituen zailtasunen eraginez, derrigor ikasi behar da kamera teknikoki erabiltzen. Izan ere, kontzertu bat une bizi bat da, momenturo aldatzen joaten dena. Zentzu horretan, azkarra izan behar duzu, nahi duzun argazkia atera ahal izateko. Interesatzen zaizunaren bila joan behar duzu, eta horretarako, kamera modu jakin batean jarri behar duzu, bestela, argazkiak ez baitu harrapatuko zuk nahi duzun mugimendua. Paisaiak ere asko gustatzen zaizkit, baina kontzertuetako irudiek bestelako bizitasun bat dute, eta niri hori gustatzen zait. Gainera, Matadeixek izugarrizko aukera eman dit horretan sakontzeko.

Toundra, Azpeitiko Sanagustin kulturgunean. (Ainhoa Beristain)

Zer egin behar da kontzertuetan argazki onak ateratzeko?

Argazki onak ateratzearena kontu subjektiboa da. Ordea, gustatzen zait irudien bidez zerbait transmititzea: kontzertuak transmititzen didana irudien bidez helarazi nahi izaten dut. Horretarako beharrezkoa da kamera ondo erabiltzen jakitea eta islatu nahi duzun hori egiteko gai izatea. Kontzertuetan gauza asko izan behar da kontuan: argia, esaterako, oso garrantzitsua da. Batzuetan, kontraargiaren bila aritu behar izaten da, eta besteetan, berriz, jakin egin behar duzu noiz jarriko den argia zure gustura. Horrez gain, kontzertua eskaintzen ari diren kideek keinu jakinen bat noiz egingo duen jakin behar izaten da, nahi duzun irudi hori hartu ahal izateko.

"Matadeixek izugarrizko aukera eman dit argazkilaritzan sakontzeko"

Nolako argazkiak dituzu gustukoen?

Zerbait transmititzen duten irudiak gustatzen zaizkit. Kontzertu bat ikusten ari zarenean, emozio bat jasotzen duzu, eta nik hori plasmatu nahi izaten dut argazkian.

Beste argazkilarien lanak jarraitzen al dituzu?

Sare sozialetan edozer gauza topa daiteke, eta inspiratzen nauten edo beren lana gustatzen zaidan argazkilari ugari jarraitzen ditut. Kontzertuen bueltan argazkilari asko ibiltzen gara; esaterako, Alberto Beloki argazkilari azpeitiarra jarraitzen dut. Begi Puntan izenpean aritzen den Mutrikuko argazkilaria ere asko gustatzen zait. Bestalde, kontzertuetako argazkilariez aparte, Jaione Dragdrømmerrek egiten dituen lanak ere ederrak dira; mugikorrarekin ateratzen ditu hark maiz argazkiak, eta izugarrizko begia du editatzerakoan. Naturari dagokionez, paisajismoan oinarritzen diren artista oso onak daude: Miguel Morenatti edo Max Rive, kasu.

Matadeixe nolakoa da argazkiak ateratzeko?

Zaila. Oso leku iluna da, baita txikia ere. Kamera, beraz, modu konkretu batean erabiltzen ikasi behar da. Beste leku batzuetara joan eta harritu egin izan naiz horietan argazkiak ateratzea errazagoa delako: Azpeitiko Sanagustin kulturgunean, Bilboko Kafe Antzokian... Leku handi horietan, baliabide gehiago izanik, zeharo txundituta geratu izan naiz. Halere, Matadeixe oso eskola ona izan da, pila bat ikasi baitut han.

Izaki Gardenak, Matadeixen. (Ainhoa Beristain)

Gogoan duzun kontzertu berezirik edo kuttunik bai?

Hamar urteotan kontzertu berezi asko izan dira. Dena den, bizitzako fase berri batean nago egun, eta gertuen bizi izan dudan kontzertu kuttunena Anarirena izan da. Ama izan nintzenetik hiru hilabetera eman zuen hark kontzertua Matadeixen, eta hura izan zen ama izan ostean kontzertu batera joan nintzen aurreneko aldia. Asko gustatzen zaidan artista da Anari, eta non, eta Matadeixen izan zen, gainera, haren emanaldia. Amatasunaren burbuila hautsi ahal izan nuen han igaro nituen hiru orduetan, eta aurrez egiten nituen gauzak errepikatzeko aukera izan nuen; neure buruarekin konektatzeko balio izan zidan kontzertu hark.

"Fase berri batean nago, eta gertuen dudan kontzertu kuttunena Anarirena da"

Alboratuta al duzu argazkilaritza?

Azken hilabeteetan ez naiz joan kontzertuetara, baina jarraitzen dut argazkilaritzarekin; egun haur txikia da nire modeloa, harekin praktikatzen dut sormena. Sareetan ez ditut partekatzen umearen irudiak, baina senideak nazka-nazka eginda dauzkat txikiaren argazkiekin [barreak]. Halere, badut Matadeira bueltatzeko asmoa.


Europako Batasunari buruzko txostena aurkeztuko du Askapenak Zestoako Gaztetxean ostiralean

Aurkezpena 18:30ean hasiko da. Askapenak egindako txostenaren helburua da Europar Batasunaren inguruko eztabaida sustatzea.

'Europar Batasuna: ez zaitugu nahi, ez zaitugu behar' txostenaren azala. Askapena erakunde internazionalistak hitzordua du ostiralean Zestoako Gaztetxean. Izan ere, Askapenako kideek Europako Batasunaren (EB) inguruan egin duten txostena aurkeztuko dute 18:30ean hasita. Europar Batasuna: ez zaitugu nahi, ez zaitugu behar da aurkeztuko duten dokumentuaren izenburua, eta EBren eta Europaren egungo egoeraren inguruko hausnarketa eta eztabaida sustatzea du helburu. Askapenako kideek aurreratu dutenez, "Europa zaharreko kapitalaren egitura nagusia krisi betean murgildu da, eta horren arrazoiak eta adibideak landuko ditugu".

Txostenaren aurkezpenarekin gasteko, EBren jatorriaz mintzatuko dira Askapenako kideak. "Europako Batasunak kapitalarekin eta burgesiaren klase-interesekin duen lotura hertsia ikusiko dugu", azaldu dute. Ondoren, EBk azken krisi ekonomikoari nola erantzun dion aztertuko dute, barne eta kanpo politikei erreparatuta. "Azkenik, gaur egun bloke ideologiko historikoek zer jokabide duten analizatu, eta ondorio eta proposamen batzuk aurkeztuko ditugu", jakinarazi dute Askapenako kideek.

Erakunde internazionalistaren xedea da Europar Batasunaren inguruko eztabaida sustatzea. Azpimarratu dutenez, "ezinbestekoa delako Euskal Herrian hainbeste eragiten digun instituzioaz mintzatzea, gure ingurua aldatu ahal izateko eta gaurdanik hartu beharreko jarrerak eta posizioak zehazten joateko".


'Artiko' filmaren aurkezpenaren bigarren emanaldia

Jesus Mari Lazkano egilea egongo da ekitaldian. Gonbidapenak, hemen, maiatzaren 6tik aurrera.


Negu Gorriak taldekoak Hebe de Bonafinirenekin Argentinan egon zirenekoa

1994. urtean kontzertu bira eman zuen taldeak Argentinan, Txilen eta Uruguain, eta egonaldiaz baliatu ziren Maiatzeko Plazako Amei bisita egiteko, haien borrokaren berri bertatik bertara ezagutze aldera

Atzo heldu zen albistea: Hebe de Bonafini hil zen, 93 urte zituela. Argentinako Gobernuak hiru eguneko «dolu nazionala» deklaratu zuen, Maiatzeko Plazako Amen Elkarteko buru historiko eta giza eskubideen aldeko ekintzailearen omenez. 1977. urtetik, Buenos Airesko plaza horretan bildu dira diktadurak desagerrarazitakoen amak eta amonak, senideen berri eman dezaten eskatzeko. De Bonafiniri bi seme eta erraina bahitu eta desagerrarazi zizkion Jorge Videlaren diktadurak (1976-1983).

Ikusi gehiago: Hebe de Bonafini. «Gau iluna argitu zuena» itzali da

Euskal Herriko gazte batzuek bisita egin zieten amei 1994. urtean: Negu Gorriak taldeak eta haiekin bira antolatzen joandakoek. Julen Arregi ekoizlea egon zen han, eta argazkiak egin zituen.

Kontzertuetarako argiak muntatzen zituen orduan Arregik bere enpresarekin, eta biran joan zen musikariekin, Argentinan, Txilen eta Uruguain kontzertuak ematera. «Argentinan hiru emanaldi egin genituen, gauerdietan. Izan ere, kaleak arriskutsuegiak ziren gero gauean itzultzeko, eta jendeak kontzertu aretoan geratu behar izaten zuen, garraio publikoa 06:00etan berriz martxan jarri arte».

Todos Tus Muertos talde argentinarrarekin batera jo zuten. Harreman estua zegoen bi taldeen artean. Izan ere, urte horretan bertan, argentinarrek Dale Aborigen diskoa argitaratu zuten, eta, horretan, Negu Gorriak-en Lehenbiziko bala kantaren bertsio bat egin zuten, zeinetan Fermin Muguruzak berak parte hartu zuen.

Kontzertuak argiztatzeaz gain, bideoan grabatzeko ardura zuen Arregik bira hartan, eta hainbat argazki egin zituen. Horietako batzuetan ikus daitezke Muguruzatarrak —Fermin eta Iñigo—, eta taldeko beste kideak —Kaki Arkarazo, Mikel Kazalis eta Mikel Abrego— Bonafinirekin, Maiatzeko Plazako Amen bulegoan, Buenos Airesen. Horiez gain, bisitaldian egon ziren, besteak beste, Angel Katarain soinu teknikaria, Andres Kamio managerra, eta kontzertuetarako talde teknikoko kideak.

«Geu joan ginen haiengana, ezagutu nahi genituelako, eta elkartasuna adierazi», azaldu du Arregik. Argentinarrek jasandako errepresioaren berri izan zuten musikariek. Horrez gain, Bonafinik eta harekin zeuden beste amek eta amonek —«nafar bat tartean, baina ez dut gogoratzen izena», esan du Arregik— informazio zehatza eman zieten Txilen eta Uruguain ezagutu beharreko jendearen inguruan. «Izan ere, inguru hartan rocka kontu underground bat zen orduan».

Baina Bonafinik euskal musikan izaniko eragina ez zen bisita hartan amaitu. Izan ere, argentinarra Euskal Herrian egon zen bisitan bueltan, 1996. urtean, eta harekin elkartu zen Fermin Muguruza Donostiako Artzain Onaren katedraleko sotoko aretoan. Euskal presoen sakabanaketaren aurkako gose greba egiten ari ziren han herritar batzuk.

Bonafinik hainbat hitzaldi eman zituen orduan Euskal Herrian. Selektah Kolektiboa hip-hop taldeak haren hitzak jaso zituen 2000. urtean argitaraturiko izen bereko diskoan. Pobreziaren aurkako emozioz beteriko hitzaldi bat zen.

Lotura bazegoen Fermin Muguruzaren eta kolektiboaren artean, azken horrek Andoaingo gaztetxean emaniko kontzertu batean zuzenean jotzera gonbidatu zituelako, eta Negu Gorriak-en Esan Ozenki zigiluak argitaratu zuelako hip-hoplarien lehenengo lan hura.

1996, urtean bertan berriz elkartu zen, Mexikon Negu Gorriak-ek eginiko biraren harira. «Gu Lakandonara etorri berriak eta bera beste batzuekin joatekotan, denok Hotel Isabelen geunden» Mexikoko hiriburuan.

Geroztik, Argentinara eginiko bisitaldi guztietan egon zen musikaria ekintzailearekin; azken aldiz, 2012an.

Azkenekoz, urriaren 20an egon zen Muguruza Buenos Airesen, eta orduan ere Maiatzako Plazako Amen Elkartearen egoitzan egon zen, han aurkeztu baitzuen Black is Beltza II: Ainhoa filma. «Baina jada Hebe oso gaixorik zegoen, eta ezin izan nuen agurtu».

Maiatz asko pasatu dira 1994 hartatik. Baina ahotsak eta argazkiak geratzen dira, desagertutakoak gogoratzeko. Muguruzak atzo egin zion omenaldia Bonafiniri, Twitterren bidez. «Galtzen den borroka bakarra bertan behera uzten dena da».


"Maria Angeles bere etxebizitzan geratuko da"

Etxekaleratze Gehiagorik Ez! plataformak aditzera eman duenez, usurbildar anonimo batek kitatu du zorra, etxebizitza erosiz, eta María Angelesi utziko dio usufruktuan, bizi den artean. Maria Angeles laguntzeko Usurbilen osatua den herri bilguneak elkarretaratzea deitu du igandeko San Tomas Azokan, 13:00ean Dema plazan.

Berri pozgarria Maria Angeles Otaegik bizi izandako bidegabekerian. Bere etxean geratuko dela berri eman du Etxekaleratze gehiagorik Ez! plataformak. "Bere etxebizitzaren enkanteak Usurbilen piztu duen elkartasunari esker, mailegu-emaile lukurariarekin zuen zorra bizilagun batek kitatu du", berri eman dute NOAUA!ra helarazitako ondoko idatzian.

80 urteko herrikidea lagundu, babestu eta bizi izan duen bidegabekeria salatzeko osatua zen herri bilguneak mobilizazioa deitu du igandeko San Tomas Azokan, 13:00ean Dema plazan. Bertan emango dituzte xehetasunak.

Maria Angeles Usurbilgo bere etxebizitzan geratu da

Bere etxebizitzaren enkanteak Usurbilen piztu duen elkartasunari esker, mailegu-emaile lukurariarekin zuen zorra bizilagun batek kitatu du (honek etxebizitza erosi du, Maria Angelesek biziarteko denboran bertan bizitzera ahalbidetuz) eta, ondorioz, enkantea eta Reno Amussement S.L. lukurreruak aukeztutako demanda artxibatu egin dira.

Gipuzkoako Kaleratzeak STOPek eskerrak eman nahi dizkiegu Usurbilgo bizilagunei eta udalari, Mª Angelesi adierazitako elkartasun handiagatik, RENO AMUSEMENT SL mailegu-emaileak Usurbilen duen etxebizitzaren enkantea saihesteko. Eta eskerrak eman nahi dizkiegu, halaber, Gipuzkoako herritarrei, gizarte-plataformei eta erakundeei, joan den urriaren 11ko kontzentrazioan erakutsitako babesagatik.

Etxebizitza erosi duen herriko bizilagun batek epaitegian kontsignatu du 60.000 euroko maileguak sortutako 109.680 euroko zor neurrigabea, zeinaren bermea jada ordaindutako etxebizitza zena. Horri esker, Maria Angelesek bertan bizi ahal izango du.

Horrekin, enkantea eta demanda artxibatu egiten dira, eta, beraz, lukurreruak ezin du bere saria eraman, Maria Angeles bere etxebizitzan geratu da.

AHAL DA

Etxekaleratze Gehiagorik Ez! plataforma


Eneko Goia: "Gehiengo zabal batek neurriak errespetatzen ditu, baina beste batzuekin alferrik da"

Alokairuen prezioak mugatzeari ez dio atera itxi Donostiako alkateak. Aztertu beharreko gaia litzatekeela azaldu du, baina Donostiak historikoki izan duela etxebizitzen prezioekin arazoa onartu du Euskadi Irratian.

Eneko Goia Donostiako alkateak etsita hitz egin du Euskadi Irratiko 'Faktoria'n, bart, Ertzaintzak Alde Zaharrean egin dituen bost atxiloketen harira. Zuhurtziaz jokatzeko eta neurriak errespetatzeko mezua herritarren gehiengoak barneratuta duela uste du, baina gutxiengo batekin "alferrik dela" dio. Portaera batzuen aurrean isunen bidez neurri gogorragoen alde agertu da, besteak beste, agenteei objektuak jaurti edota kaleko altzarietan kalteak eragiten dituztenekin.

Pandemiak turismo sektorea gogor kolpatu badu ere, abuztuko zenbaki onak azpimarratu ditu Donostiako alkateak. Udara apalago hasi bazen ere, abuztuak beste itxura bat duela onartu du okupazioa % 100era hurbiltzen ari baita. Donostia gainezka dagoen galdetuta, argitu du hiria erakargarria dela eta gerturatzen diren asko "eskursionbistak" direla. Uste du gehiegizko turismo ereduaren eztabaidarekin okerra dela, bertan ostatu hartu gabe ere gerturatuko delako jendea.

Etxebizitzen prezio garestiak betiko arazotzat jo ditu Eneko Goiak. Alokairuaren prezioa mugatzeari ez dio atea itxi, nahiz eta azpimarratu duen gaia ondo aztertu beharko litzatekeela. Espainia mailako neurria "tentuz" landu beharrekoa dela uste du "oreka bilatzea" zaila izango delako.


Un asunto de familia

Zuzendaria: Hirokazu Kore-eda.

Hotz izugarri baten erdian, barkartutako neska txiki batekin egingo dute topo Osamu protagonistak eta haren semeak. Emazteak errezeloz hartuko badu ere, haurra jaso eta hezteko erabakia hartuko dute. Famlia behartsua dira, bizirauteko apenas dute baliabiderik, baina zorionez beteta daude. Edo hori pentsatuko dute behintzat, ezusteko istripu batek trapu zikinak agerian jarriko dituen arte.


"PSN hauteskundeetara begira jokatzen ari da dekretuarekin"

Berria egunkariko Joxerra Senar eta Diario de Noticias kazetako Ibai Fernandezekin aztertu dugu merezimenduen dekretua, gaurko kazetarien solasaldian.

Senarren aburuz, “PSNk hauteskundeetara begira keinua egin nahi die Erriberari eta UGTri”. Fernandezen irudikoz, aldiz, “irabaz daitezkeen batailak hautatu behar dira, eta PSNren aurkako hau ezin da irabazi, ez baitago horretarako gehiengorik”.


Esanezinak berrehun sonetotan

Askotariko gaiak aurkituko ditu irakurleak Karlos Linazasororen 'Ni ez naiz hamalau' liburuan: maitasuna, natura, denbora, filosofia, umorea... Bizitzaren ertzak ikuspegi ugarietatik

Aztarna argitaletxearekin Ni ez naiz hamalau poesia liburua kaleratu du Karlos Linazasorok (Tolosa, 1962). Berrehun soneto idatzi ditu. Molde poetiko zahar hori erabili du gauza berriak esateko. «Ematen du gauza zaharkitua dela, oso zurruna, baina justu kontrakoa da. Sonetoak oso modernoak dira, oso malguak, eta edozer gai, kezka, kritika edo ideia kontatzeko balio dute», esan du idazle tolosarrak.

Liburuaren aurkezpen ekitaldian izan den Anjel Lertxundik, hain zuzen, sonetoen «ugaritasuna» azpimarratu du. «Nahiz eta sonetoak makurtzen gaituen oso mundu itxi batera, liburuaren ezaugarri garrantzitsua da ugaritasuna. Egitura berdina dute den-denek, baina gauza ezberdin asko kontatzen dituzte poemok», esan du idazle oriotarrak. Linazasorok aitortu du gai filosofikoak eta transzendentalak jorratzearekin batera sonetoen artean badaudela ipuinak, rap kantuak, ereserkiak eta abesti modernoen moldaketak ere. Liburu aurkezpenean parte hartu duen Juan Kruz Igerabidek ere nabarmendu du Linazasororen jolaserako gogoa. «Soneto hauek errezoak dirudite hainbatetan, egileak poesia erlijio bakar bihurtu izan balu bezala. Baina, aldi berean, jolasa ere ikusten dut. Ikusten dut haur bat jolas sinbolikoa egiten, berean, baina oso serio».

Idazle adunarrak nabarmendu du poesia egiterakoan «zintzo» jartzen dela Linazasoro, «baita ironia erabiltzen duenean ere». Kasu honetan, poesian darabilen ironia «maitekorragoa» da Igerabideren hitzetan. «Ipuinetan gaizto, eta poesian txintxo, maitekor. Baina ez ttontto». Idazle tolosarrak berak esan izan du, gehienetan idazten duenean ez duela disfrutatzen, sonetoekin, ordea, tarteka gozatu izan duela aitortu du. «Sonetoek badute zu harrapatzeko gaitasun bat. Droga bat bezala dira. Hasten zara eta ezin duzu utzi. Pasatzen duzu denbora bat edozein lekutan hendekasilabikoak ikusten, kalean, lanean, lagunekin... Txoro piura hartzen duzu azkenerako eta jendeak arraro begiratzen zaitu», esan du.

SONETOAK GORDETZEN DUENA

Hasieran 50, gero 100, azkenerako 200 soneto baino gehiago idatzi ditu Linazasorok eta beranduago egin du aukeraketa libururako. «Lehen hendekasilabikoa ahora etortzen zaidanean, ondoren datorrena nahikoa erraz ateratzen zait», azpimarratu du. Tolosako idazlearen iritzian sonetoen %30 arkitektura da eta gainerako %70 sormena. «Niretzako sonetoak gordetzen du sorpresa bat. Hasten zara eta ez dakizu zer esango dizun berak zuri. Berak eramaten zaitu. Zuk ez duzu gobernatzen. Gidatu egiten zaitu eta zaila da kontra egitea. Bukaeran irakurtzen duzunean zeure buruari esan diozu, 'kontxo, hau nik idatzia al da?'. Bukaeran hartzen duzun sorpresa atsegina izaten da. Uste dut genero hau oso esker onekoa dela, eta sonetoak idazlearekin oso eskuzabalak direla».

Lertxundik uste du liburuaren bigarren sonetoan ageri dela literatur lanaren gai nagusia. Horrela dio sonetoaren bukaerak: «Erantzunak esanezinak dira / Zer da esanezina? Poesia». Idazle oriotarrak aipatu du idazlea beti saiatzen dela galdera fundamentalak egiten eta galdera horiei erantzuna ematen. «Nor naiz, nora noa, zein da nire zentzua, denboraren joana, mina... Karlosek hitz bakar batean definitzen du esanezina poesia dela. Idazlea saiatzen da esanezin den hori ahalik eta garbien adierazten, ahalik eta modu pertsonalenean eta iradokitzailenean, gu irakurleok mirari horretara hurbiltzeko eta geure buruari ere galdera horiek egin diezazkiogun. Modu guztiz pertsonalean egiten du hori idazleak liburu honetan».

Igerabidek ere azpimarratu du idazle tolosarrarengan sumatu duen gogoa. «Egarria ase nahia dago, nahiz eta jakin ezin dela inoiz ere ase. Hortik betegintzarrea, konprenitu nahia, eta galdera horiei ezin erantzunak sortzen duen porrot sentsazioa». Linazasorok ondotik baieztatu du: «Maria Zambranok esaten du esanezina misterioa dela. Haren atzetik ibiliko gara, baina ez dugu sekula jakingo misterio hori zer den. Saiatuko gara, baina alferrik, beti frakasatuko dugu, eta ni horretan oso iaioa naiz».

Testamentu poetiko bat ikusi du idazle adunarrak Linazasororen azken lanean. «Esango balu bezala, 'hau da nire ondare poetikoa'». Lertxundik ere ideia berdinean sakondu du: «Karlosek dio, 'hemen dago nire mundu poetikoa, hemen nabil, hemen ibiltzen naiz saltseatzen, hor ulertu behar nauzue' eta hitz guztiak aspaldi esanda dauden arren, bere ahotik esaten dizkigu, forma berriak bilatzen». Hain zuzen, Igerabidek nabarmendu du poesiaren unibertsaltasunaren aldarrikapena dagoela liburuan. «Oihartzun asko nabari dira, etxeko poesia dago, baina baita ere poesia unibertsala. Aipatzen ez dituenean ere hor daude, ekarri egiten ditu». Bere maisuak omendu nahi izan ditu poetak, eta lagunak goretsi.

Gogoan dituen poetetako batzuk aipatzen ditu Linazasorok soneto horietako batean: Goytisolo, Marai, Sylvia Plath, Costafreda, Violeta Parra, Anne Sexton, Pavese, Mirande, Primo Levi, Virginia Woolf, Alfonsina Storni, Marita Tsvetaeva... Hunkituta irakurri du Igerabidek sonetoaren amaiera, «eta betiko hauen denen itzal handi goxoan, Joxan Ormazabal».

2020ko abenduaren 7tik 2021eko urriaren 11ra bitartean idatzitako 200 sonetoak kronologikoki antolatu ditu Linazasorok Ni ez naiz hamalau poesia liburuan. XVI. mendean Oihenartek hasitako bideari jarraitu zioten, besteak beste, Larramendik, Mirandek, Arrese-Beitiak, Oxobik, Lauaexetak, Krutwigek, Iratzederrek edota Juan Luis Davantek. Azkenaldian Juan Mari Irigoien eta Harkaitz Canok kaleratutako lanekin, zerrenda osatzera dator orain Linazasoro.

SONETOAK MUSIKATUTA EMANGO DITUZTE

Aurkezpen ekitaldian Lertxundik azpimarratu du sonetoek «soseguz» lan egiteko aukera ematen dutela eta zailtasun «handikoak» direla. «Elementu dezente lotu behar ditu musikaltasuna lortzeko. Sonetoaren funtsa ez da bakarrik esaten dena, esaten den horrek musikaltasun bat eduki behar du» .

Aztarna argitaletxeko arduradun Joxan Goikoetxeak adierazi du Linazasorok eta biak badutela asmoa liburuan bildutako sonetoak musikatzeko eta jendaurrean emateko.

«Aurretik, Shakespearen sonetoak itzuli zituen Juan Gartziak eta musikatu egin genituen. Ez da langintza erraza melodia bat eta idazlearen ikuspegia asetzea, baina saiatuko gara horretan», esan du Goikoetxeak. Musikariak aurreratu du aurten Aztarnan musika lanez gainera, beste hiru literatur lan ere publikatuko dituztela.


Euskal emakume idazleen irakurketa feminista tailerra

Altzon Irakurketa Taldeak martxan jarraitzen du, eta hilaren 28an, ostegunean, euskal emakume idazleen irakurketa feminista tailerra egingo dute. 18:30ean, Batzarremuñon elkartuko dira, eta Kattalin Minerren gidaritzapean, Ana Malagon Zaldua idazlearen Ez dakit zertaz ari zaren liburua izango da jorratuko dutena.


Trabajos de interior

Patricia Franco

Behibi´s konpainia

Nork bere burua behatzeko ariketa edo adeitasunik gabeko barne begirada bat, garenarena eta egiten ditugun gauzena. Aktore titiriteroak, umore kritikoko erregistro batetik, munduaz eta bere buruaz barre egiten dakiela erakutsiko du.


Tankeak garraiatzeko Espainiako Armadaren konboi bat igaro da Gasteiztik

Asteazken arratsaldean, tanke ugari zeramatzan Espainiako Armadaren konboi bat igaro da Gasteiztik. Lopidanako gasolindegian gelditu ostean, bere bidea jarraitu du A1 errepidetik, Irunerako noranzkoan, Ertzaintzaren eskolta batekin.

Oraingoz, ez dago armamentuaren lekualdatzearen inguruko informazio ofizialik, baina litekeena da NATOren mugimenduekin zerikusia izatea; argi ez dagoena da Ukrainako gerrarekin lotuta ote dagoen ala ohiko mugimenduak ote diren.

Bideoak: Whatsapp bidez jasota


Igartza Emakumeen Sariak 450 txirrindulari baino gehiago elkartuko ditu

Igartza Emakumeen hirugarren saria txirrindularitza lasterketa jokatuko da igandean, Beasainen, Loinaz txirrindulari elkarteak antolatuta. Espainiako Cofidis Koparako puntuagarria da, eta zirkuituko bigarren lasterketa da -Nojan jokatu zen lehenengoa-. Antolakuntza taldeak baieztatu du, 450 txirrindularik baino gehiagok izena eman dutela.

Hiru txanda

Hiru txandatan banatuta lehiatuko dira. 08:30ean abiatuko dira juniorrak eta masterrak (30, 40 eta 50) eta 50 kilometro osatu beharko dituzte. Bi mendate, bitan igoko dituzte, Lierni eta Olaberria. Kategoria honetan, 126 txirrindularik izena eman dute.

10:30ean abiatu da bigarren multzoa; elite eta 23 urtez azpikoak. Kategoria printzipala da hau. 80 bat kilometro egingo dituzte, zirkuituari hiru buelta egingo dizkiote. Oraingoz, 164 txirrindularik izena eman dute.

Eta 13:30ean, kadeteak. 30 bat kilometroko zirkuitua osatuko dute helmugara heltzeko. 147 daude inskribatuta.

Guztiak Nafarroa etorbidetik irtengo dira eta bertan amaituko dute. Streaming bidez jarraitu ahalko da proba baita Nafarroa etorbidean jarriko duten pantaila erraldoiaren bidez ere.

Boluntarioak

Azkenik, bidegurutzeak egiteko boluntarioak eskatu dituzte. Interesatuak, 07:45ean irteera puntura agertzea eskatu dute.


Tuteran eraildako emakumearen aldeko elkarteratzea

Akain Talde Feministak, Lurgatz Talde feministak eta Aiztondoko mugimendu feministak deituta elkarteratzea egin dute arratsaldeko 19:00tan Zizurkil eta Villabona batzen dituen oinezkoen zubian.

Mugimendu feministak helarazi duen komunikatua:

Zorigaiztokoa baina astelehenean beste erailketa bat jaso zen Tuteran, Nafarroan. Honekin, 2003tik 113 izan dira eraildakoak. Euskal Herrian erailketa bat dagoen bakoitzean, hemen elkartuko garela aipatua dugu, indarkeria matxistarik gabeko Aiztondo bailara bat nahi dugulako, eraso sexistak onartzen ez dituen bailara batean bizi nahi dugulako.

Bai Akainek, bai Lurgatzek, baita Aiztondoko Mugimendu feministak ere beste behin salatu nahi dugu biolentzia matxistaren pandemiak mendeak daramatzala gure mundu honetan. Inor ez da arduratzen berataz baina gizartearen erdiari eragiten digu zuzenean eta ozen salatuko dugu ez gaudela prest gaitz hau gehiago jasateko. Feminismoa da daukagun antidoto bakarra eta gizarte guztian zabaltzen saiatuko gara.

Bizi dugun osasun krisi honetan biltzeko eta harremantzeko inoiz baino oztopo gehiago ditugu. Hala era, mugimendu feministatik badakigu zaintza sareak ezinbestekoak direla indarkeria sexistari aurre egiteko, modu berriak bilatu behar izan ditugu harremanak zaintzeko, baina inoiz ez dugu indarkeriaren aurka borroka egiteko indarra galdu.

Aurten ere ozen esango dugu nazkatuta gaudela erasotuak eta erailak izateaz! Indarkeria sexistari aurre egiteko lehen mailako arazo politikotzat hartua izan dadin eskatzen dugu. Egungo jarrera konplizeak alboratu eta bizi garen jendarte antolaketa sexistari aurre egiteko benetako neurriak behingoz har daitezela exijitzen dugu.

Honekin batera autodefentsa feministarako deia egiten dugu, gure bizitzak direlako jokoan daudenak eta bizitzaren aldeko apustu erradikala egiten dugulako. Feministok erantzuteko prest gaude! Martxan jarraituko dugu, elkarrekin borrokan denak aske izan arte GORA BORROKA FEMINISTA!


Durangoko Azokari arreta berezia eskainiko dio EITBk

Abenduaren 4tik abenduaren 8ra bitartean, EITB taldeko komunikabide guztiak buru-belarri arituko dira lanean Azokaren 55. edizioaren berri emateko.

EITB taldeko hedabideek Durangoko Liburu eta Disko Azokaren 55. edizioaren jarraipen zabala egingo dute.

Abenduaren 4tik 8ra, EITB taldeko komunikabide guztiak (Euskal Telebista, Euskadi Irratia, Radio Euskadi, Radio Vitoria Gaztea eta eitb.eus) buru-belarri arituko dira eguneko gertakari nagusien berri emateko.

Telebistako edukietan presentzia nabaria

Azokaren irekiera egunean, "Ahoz Aho" saioko Iban Bengoetxea bertara gerturatuko da zuzeneko konexioak egiteko. Gerediaga Elkarteko Izaskun Ellakuriarekin elkarrizketatuko dute, Bagara dantza taldeko kideekin egongo dira eta Eñaut Elorrieta musikariarekin ere solasean arituko dira.

Horrez gain, astelehenean, abenduak 7, Gerediaga Elkarteko Nerea Mujikarekin egongo da Ilaski Serranok eta Saioa Martijak gidatutako saioa.

"Biba Zuek!" saioan, berriz, Durangoko Azokaren harira diskoa edo liburua kaleratu duten abeslari, talde eta idazleak elkarrizketatuko dituzte Azokak iraun bitartean.

Astelehenen gauean, Irati Sarasua kazetariak aurkeztuta eta gidatuta, aurtengo edizioa nolakoa den ikusiko dugu "Herriaren Taupada: Durangoko Azoka" saio berezian. Landako guneko aurtengo irudiak erakutsi eta egileekin hitz egingo dute.

Beste gonbidatu batzuen artean, Gerediaga elkarteko presidenteak, Nerea Mujikak aurtengoa bizi dugun eta garai zailetara nola egokitu duten azalduko du, eta atzera begira bat egiteko ere tartea izango dute.

Itziar Ituño eta Eneko Sagardoy aktoreak ere Durangoko Azokaren garrantziaz arituko dira, eta azokak berak beraiengan duen eraginaz hitz egingo dute.

Bestetik, Durangoko Azokaz eta sortzaile ezberdinek aurkezten dituzten lanez jardungo dute, baita kulturak izan duen urte gogorraz ere. Pandemiak sektore guztietan izan du eragina, eta kultura ez da kanpoan geratu. Halaber, hainbat galderei erantzuna ematen saiatuko dira, ea kultura zein egoeratan zegoen pandemia iritsi aurretik, zein egoera bizi duen orain eta ea gonbidatuek etorkizuna nola ikusten duten.

Hala, kultura arloko hamaika aurpegi ezagun azalduko dira asteleheneko saioan: Karmele Jaio idazlea, Unai Iturriaga bertsolaria, Lorea Agirre Jakin aldizkariko zuzendaria, Joxe Mari Agirretxe (Porrotx), Kike Amonarriz Euskaltzaleen Topaguneko presidentea, Mikel Urdangarin musikaria, Ritxi Aizpurua Baga-Biga diskoak ekoiztetxekoa, Mikel eta Esti Markez musikariak, Nøgen musika taldea, Arantza Atutxa Gerediaga Elkarteko kudeatzailea, Euskadi Irratiko Mailu Odriozola, Asisko Urmeneta ilustratzailea eta Bulego eta Gatibu musika taldeak.

Hausnarketez gain, Landakoko irudiek garrantzia berezia izango dute saioan, Landako eraberritua egongo da aurten, eta izango duen irudi hori erakutsiko dugu, eta barruko giroa. Aurtengo Azokaren irudia eta herritarrek izandako erantzuna zeintzuk diren ikusiko dugu.

Urte grisari kolorea emango dioten egunak izango dira, kulturari dagokionez, eta kolore horiek guztiak erakutsiko dituzte saioan.

"Bidegurutzean" saioaren aurrestreinaldia

Abenduaren 8an, Durangoko Azokaren programazioaren baitan, "Bidegurutzean" musika saio berria ere aurkeztuko du EITBk. Emanaldia arratsaldeko 19:00etan izango da, Landako Gunean. Aurkezpenaren ostean, lehenbiziko atalaren emanaldia eskainiko da. Gune horri dagokion streaming kanalaren bidez ere izango da ikusgai, zuzenean.

Musika izango da "Bidegurutzean" saioaren ardatz nagusia. Euskal Herriko hainbat musikariren elkargune izatea du helburu nagusi; hemengo musikariei ikusgarritasuna eman, eta ikusleei euskal musikaren argazki osatuago bat eskaintze aldera. Formatu berritzailea dakar saioak; bidegurutzea eta grabaketa kabina bat.

"Bidegurutzean" programako atal bakoitzean hiru gonbidatu egongo dira (taldeak nahiz bakarlariak), adin, ibilbide eta esperientzia-maila desberdinekin. Gonbidatu bakoitzari elkarrizketa bat egingo zaio telefono kabinan, gero kantu propio bat grabatuko du bertan, eta azkenik, hiru gonbidatuek bakoitzaren kantu bat abestuko dute elkarrekin. Off ahotsean grabatutako narrazio laburrek egingo dute gonbidatuen arteko zubi-lana.

Lehen atalean Izaro, Gari eta Skakeitan taldea izango dituzte protagonista nagusi.

ETB2ko saioei dagokienez ere, arreta berezia jarriko dute "En Jake" eta "Qué Me Estás Contando" saioek.

Bi saioak Durangorekin zuzeneko konexioak egingo dituzte giro berezia azaltzeko eta elkarrizketak egiteko, bai musikari, sortzaile eta idazleekin, eta baita gerturatzen diren bisitariekin ere. Horrez gain, Azoka amaitzearekin batera, abenduaren 9an, antolatzaileekin batera aurtengo edizioaren balorazio bat egingo dute.

Albistegiek ere tarte berezia eskainiko dio Durangoko Azokari. Egunero, izan diren gertakari nagusiak jasotzeaz gain, sortzaile eta bisitariekin elkarrizketak eskainiko dituzte aurtengo edizioaren berri emateko.

Irratietan ere, jarraipen zabala

Urtero legez, aurten ere Durangoko Azokari jarraipen berezia egingo diote EITB taldeko irratiek. Online bada ere, Landako gunean gertatzen ari dena bertatik bertara ezagutuko da Mailu Odriozola eta Juan Ramon Martiarenari esker. EITB irratietako kultur taldeko bi kazetariek, albistegietan eta Kultura.eus eta "Kultura leihoan" gertatzen ari denaren berri emango digute.

Irratsaioei dagokionez aldiz, "Faktoria" eta "Boulevard" edota "Graffiti" eta "Baipasa"n, Durangoko azokaren inguruan sortzen diren gaiak izango dituzte presente beren edukietan.

Euskadi Irratia zein Radio Euskadiko albistegietan Arantxa Atutxa, Gerediaga elkarteko gerentea elkarrizketatuko dute abenduaren 4an. Ondoren, "Boulevard" albistegian eta "Faktoria Magazina" saioan, ateen irekieraren berezitasuna azalduko dute Landako gunetik. Beste urteetako argazkiarekin zerikusirik izango ez badu ere, Landako aurten ere disko eta liburuz beteta izango da.

Horrez gain, Gazteako lantaldeak zuzeneko konexioak eta elkarrizketak egingo dituzte Azokako protagonistekin irratiko saio nagusietan.

eitb.eus ere Durangoko Azokan murgilduta

Aktualidadeari dagokionez, aurtengoan bertatik bertara ikusi eta kontatuko dugu egoera berrira moldatutako Durangoko Azoka nolakoa izango den. Hainbat sortzaileren lanari begiratuko dio xeheki: Harkaitz Cano eta Garazi Ugalde, Munduko Poesia Kaierak lanaren idazleak, Korrontzi eta Xabier Amuriza, Rafa Rueda, Oihane Amantegi… Streamingez eskainiko ditugu Platerueneko eta Landakoko emanaldi-aurkezpenak.

Bestalde, Durangoko Azokak irauten duen bitartean saio bat ekoiztuko du eitb.eus-ek Azoka Telebista egitasmoarekin elkarlanean. Edizio berezi honen egunerokoa izango da eta sortzaileak aurrez aurre jarriko ditugu, egoera honetan dituzten bizipenak ezagutzeko.

Landako Gunean egingo diren liburu, disko, proiektu eta ikus-entzunezkoen aurkezpenak eta Plateruenan eskainiko diren musika emanaldiak izango dira saioaren ardatz nagusia. COVID-19 gaitzak behartuta ezarritako mugak eta salmenta digitalak sortutako antolaketa berriak ere aipagai izango dira.

Azoka Telebista Durangoko Azokaren babesean abiatutako elkarlan egitasmoa da. Goiena Telebistako lantaldea da kudeatzailea eta EITB hasieratik egon da sustapenean.

Saio berezia larunbatetik asteartera bitartean, abenduaren 5etik 8ra, emango da, egunero, gaueko 21:00ak aldera, ETB1en eta eitb.eus-en.


Hondakinak bereizteagatik hobariak aplikatuko dituen lehena Zaldibia izango da

Etxeko hondakinen kudeaketan pauso bat aurrera joko du Zaldibiako Udalak. Egoki bereizten dituzten herritarrei hondakinen zergan hobaria aplikatuko die. Goierriko lehenbiziko udalerria izango da birziklatzearen aldeko urratsetan halako neurria hartuko duena.

Sasieta Mankomunitatean, hondakinak biltzeko eredu eta sistema berriak jartzen hasi zirenean —Lazkaon txartel magnetikoa 2011n ezarri zuten, adibidez— jada aipatu zuten gaika bereizten zuenari nolabaiteko konpentsazioa ematea, gaikako sailkapena bultzatze aldera.

Zaldibian 2013ko martxoan hasi ziren atez ate biltzen, ontziekin. Gaur egun, Sasietaren arabera, etxeetako hondakinen %79 jasotzen da sailkatuta.

Ardatza, hobariak

Hobariak edo bonifikazioak izango dira Zaldibian aplikatuko dutenaren ardatza. Zabor gutxiago sortzen duenak, gutxiago ordainduko duen kontsigna errealitate bihurtu nahi dute. «Hobekien birziklatzen duena eta hondakin gutxien sortzen duena saritu nahi dugu», aurreratu du udalak. Hondakinen tasan %15eko hobaria edo beherapena izatera iritsi ahalko da.

Aurretik, ontziak egokitu beharko dira, «behar bezala» identifika daitezen. Ostiralean hasi zen Sasieta ontziak errepasatzen, beharko balitz aldatzeko. Ostiral eta larunbatetan pasatuko dira ontziaren zenbakia eta txipa konprobatzera.

Bestetik, udal ordenantza batek arautuko du hobarien sistema. Hori osatzen ari dira, udalbatzari onartzeko eman aurrez.


Lekeitioko Tximistako emakumeen taldea Bizkaiko txapeldun izendatu da

Lekeitioko Tximista Atletismo Taldeak Bizkaiko Txapelketa irabazi du bosgarren aldiz emakumezkoetan. Durangoko Landakoko pistetan batu ziren zapatuan [maiatzak 28] Bizkaiko zortzi talderik indartsuenak, eta lekeitiarrek lortu zuten garaipena 115 puntugaz. Bigarren izan zen Ezkerraldea AKT 106 puntugaz eta hirugarren Durango Kirol Taldea, 98gaz.

Lekeitioko taldearen parte hartzea oso ona izan zen, proba bakoitzean puntu kopuru handia atera zuten. Hori izan zen gakoa. “Azken bi urteotan baldintza onenetan parte hartu ezin izan arren, aurten berriro ere podiumaren gailurrera igo gara. Emaitza horiek animoa berritzen digute eta gure atletekin lan ona egiten ari garela erakusten digute”, adierazi dute Tximista Atletismo Taldekoek.

Txapelketan hamazortzi proba eta errelebo bi (4x100m eta 4×400 m) egin behar ziren. Erreleboen bigarren lasterketan zilarrezko domina eskuratu zuten Nora Zatikak, Ines Lauzirikak, Olatz Martiartuk eta Irati Agirregomezkortak osatutako laukoteak.

Banakako txapelketetan hamabi domina lortu zituen Tximistak. Naia Garetxanak urrezkoa altueran eta zilarrezkoa 100 metro hesietan; zilarrezkoak lortu zituzten Ines Lauzirikak jauzi hirukoitzean, Terese de Madariagak pertikan, Lere Alonsok xabalinan eta Aiora Gojenolak 20 urtez azpiko bost kilometroko martxan; azkenik, brontzea irabazi zuten Olatz Martiartuk 800 metroetan, Irati Agirregomezkortak 3.000 metro hesietan, Naia Garetxanak jauzi luzeran, Alaine Imazek jauzi hirukoitzean eta Amets Amutxastegik mailuan. Beroarengatik marka gutxi hobetu baziren ere, Zatikak bere marka hobetu zuen 400 metro hesietan eta Nikole Cuencak diskoan.

Haurren kategorian, Mendizorrotzako pistan, Euskadiko txapelketaren finala jokatu zen. Olaia Zatikak luzera-jauziko proban parte hartu zuen, eta 4,68 metroko jauziarekin brontzezko domina lortu zuen.

Gizonezkoetan, Mikel Dolaragak 200 eta 400 metro lautan hartu zuen parte, eta zilarrezko domina lortu zuen bi probetan, 22,78 eta 49,55 segundoko marka bikainekin. Haurren mailan, Gasteizko Mendizorrotzako pistan, Euskadiko txapelketaren finala jokatu zen. Olaia Zatikak luzera jauziko proban parte hartu zuen, eta 4,68 metroko jauziagaz brontzezko domina lortu zuen.


Hamar urteko ibilbideari amaiera ematea erabaki du Foro Sozialak

Foroak uste du 2013an emandako aholku ia denak bete direla edo betetzeko oinarriak daudela. Estatuen biktimen arloan utziko ditu egitekoak, «batez ere». Etzi emango dute eztabaida prozesuaren emaitza


Blues Hotsak jaialdirako sarreren irabazleak

Guztira, 38 herritarrek parte hartu dute asteburuan Blues Hotsak jaialdiaren barruan egingo diren bi kontzertuetarako sarreren bikoitzen zozketan. Ondorengoak dira irabazleak:

Gisele Jacksonen kontzerturako sarreren irabazleak: Lorea Elizburu eta Jon Gabilondo.

Dama Beltzen emanaldirako sarreren irabazleak: Jone Ormazabal eta Nagore Hermosa.

Irabazleek egunean bertan jaso ahalko dituzte sarrerak, lehiatilan, emanaldia hasi baino ordu erdi lehenago (17:30etik aurrera). Gainerakoek, Iratxo goxodendan edo lehitalitan erosi ahalko dituzte domekako Dama Beltzak emanaldirako sarrerak 5 euroko prezioan. Izan ere, zapatuan Gisele Jacksonek eskainiko duen kontzerturako sarrerak agortuta daude.


Ion Izagirre, erlojupeko Espainiako txapeldun

Alacanten (Herrialde Katalanak) jokatzen ari diren txirrindularitzako Espainiako txapelketetan, erlojupekoan Espainiako txapela jantzi du Astana taldeko Ion Izagirre ormaiztegiarrak. Bigarren txapela du, duela 5 urte lortu zuen lehenengoa.

Igandean errepideko Espainiako txapelketa jokatuko dute txirrindulari profesionalek.


Araski saskibaloi taldeko jokalarien bisita jaso zuten Sugarrak taldeko kideek

Maria Asurmendi eta Gracia Alonso de Armiño Araski taldeko jokalariekin batera egin zuten entrenamendu saioa Sugarrak taldeko gazteek.

Arratsalde berezia izan zen atzokoa La Granja kiroldegiko saskibaloi kantxan. Sugarrak taldeko kideek Gasteizko Araski saskibaloi taldeko Maria Asurmendi eta Gracia Alonso de Armiño jokalari profesionalen bisita jaso zuten. Ohiko entrenamendu saioa abiatu aurretik, Laudioko jokalari gazteen galderak erantzun zituzten bi kirolariek.

Emakumezkoen saskibaloi talde indartsu bat osatzea helburu, 2010ean sortu zuten Araski AES taldea. 2015ean bigarren mailako liga irabazi, eta 2016an Espainiako Ligako maila gorenean lehiatzen hasi zen.

Argazkiak: Sugarrak Laudio


Gipuzkoako Bertsolari Txapelketako kanporaketak etzi hasiko dira

74 bertsolari aurkeztu dira sailkapen fasean, eta 19 Urola Kostakoak dira; haietatik 30ek izango dute aukera txapelketan parte hartzeko, eta 13 sailkatuta daude dagoeneko.Larunbatean hasiko da Gipuzkoa Bertsotan egitasmoa, Gipuzkoako Bertsolari Txapelketako sailkapen fasea. 74 bertsolarik parte hartuko dute kanporaketan, eta horietatik 30 sailkatuko dira. Bertsolari bakoitzak bi saiotan abestuko du maiatzaren 9a eta ekainaren 6a bitartean; bi txandetako puntuak gehituta, puntuazio hoberena dutenak sailkatuko dira irailaren 20an hasiko den txapelketara.

Urola Kostako 19 pertsona ariko dira bertsotan sailkapen fasean. Larunbatean abestuko dute Beñat Jauregik, Hodei Iruretagoienak eta Xabier Sukiak. Igandean, berriz, Joseba Agirrek, Ibai Esoainek, Haritz Garmendiak, Urko Egañak, Maddi Gallastegik, Jon Gurrutxagak eta Oier Etxeberriak. Gainontzeko bertsolariek hurrengo asteetan jokatuko dute bigarren txanda.

Lehenengo aldiz batzuk

Jon Gurrutxaga azpeitiarra lehen aldiz aurkeztuko da lehiaketara. 18 urte ditu, eta gazteen artean abestetik helduen mailara igaro da aurten. Dagoeneko parte hartu du zenbait gazte sariketatan, eta «nahiko ezagunak» dira berarentzat kanporaketako ariketak. Argi dauka Gipuzkoan «oso maila ona» dagoela, eta berarentzat «esperientzia» faktore garrantzitsua izango da igandeko saioan.

Igandean «kontzentratuta egotea» eta «fasea igarotzea» dira bere helburuak: «Neure burua ikusten dut txapelketarako sailkatuta. Badakit zaila izango dela, baina saiatu egingo gara».

Gurrutxagarentzat Gipuzkoako Bertso Txapelketan parte hartzea «oso aberasgarria» litzakete: «Guretzat erakusleiho ia bakarrak dira txapelketak; izan ere, plazaz plazako jardunetan gero eta aukera gutxiago izaten dugu gazteok. Gaur egun, betiko hamar bertsolari ibiltzen dira halako erakustaldietan».

Nahikari Gabilondo zarauztarra, berriz, «hiru edo lau aldiz» aurkeztu da Gipuzkoako Txapelketara; ez dago ziur. Baina ondo oroitzen du 17 urterekin jokatu zuela lehen proba. Aurtengoan «semeari ilusioa egiten diolako» aurkeztu da sailkapen fasera: «Nire helburua oso pertsonala da, seme zaharrak eskatuta animatu naiz, eta inoiz baino motibatuago eta gogo handiagoekin joango naiz». Lehen fasea maiatzaren 17an egingo du Gabilondok, Hernanin.

Zarauztarrak dio «gozatzera» joango dela, ez baitu beharrik sentitzen bere buruari eta inori ezer erakusteko. Hala ere, garbi du amaieraraino saiatuko dela gauzak txukun egiten. «Maila ona» egongo dela uste du, eta «kantukide berriak» ezagutzeko parada aprobetxatuko du hark. Eguna hurbildu ahala, «tximeletak sentitzen» hasi da bertsolaria.


Zelai Arizti kultur etxearen urteurrena ospatzeko ekitaldi sorta prest dute

Zumarragako Udalak ekitaldi sorta antolatu du Zelai Arizti kultur etxearen irekieraren 15. urteurrena ospatzeko. Ekitaldiak hilaren 17tik 29ra izango dira.Jordi Bermejo grafitilari zumarragarrak panelak jarriko ditu herriko hainbat tokitan. Margari Guijarro herritarrak Ilusioa erakusketa egingo du kultur etxeko sarreran. Eta erakusketa aretoan Faustino Orbegozo fundazioak utzitako lanak ikusi ahal izango dira. Alberto Gonzalez, Gallo Bidegain, Jose Barcelo, Juan Mieg, Mikel Diaz Alaba, Carmelo Ortiz de Elgea, Santos Iñurrieta eta Jose Luis Zumetaren lanak jarriko dira ikusgai.Fundazioari izena ematen dion gizona Esteban Orbegozo enpresariaren semea izan zen. 1975ean fundazioa sortu zuen, Euskal Herriko artea bultzatzeko, besteak beste.Horretaz gain, urriaren 22an ipuin kontaketa saioa egongo da 12-36 hilabeteko haurrentzat. 12:00etan izango da, liburutegian. Gonbidapenak hilaren 17tik aurrera banatuko dira, kultur etxeko harreran.Egun berean, 13:00etan, Oihane Vicente, Andoni Salamero eta Uxue Kerejeta zumarragarrek Dantza gira dantza poesia eta musika ikuskizuna egingo dute. Lan hau tradizioaren eta sorkuntzaren arteko talkaren inguruko hausnarketa sakona da eta dantzak, musikak eta poesiak emozioak adierazteko eta gizarte harremanak hobetzeko baliabide direla aldarrikatu nahi du.Europarekin bateraOndarearen Europako Jardunaldiak ere egunotan dira eta Zumarragako Udalak ekitaldietako bat kultur etxearen urteurrenarekin lotu du. Zelai Arizti parkeko karpan familiei zuzendutako tailerrak egingo dira. Collageak eta estanpazio botanikoa egiten ikasiko dute eta akuarela liburuxka kromatikoa egingo dute. Parte hartzeko kultur etxean izena eman behar da.Zelai Arizti kultur etxeak sekulako bultzada eman dio herriko kultur jarduerari. Herriko elkarteak eraikin berean elkartu ditu eta, hala, beraien arteko elkarlana sustatu du. Horretaz gain, kultur teknikari kopurua igotzea eta liburutegia handitzea eta hobetzea ahalbidetu zuen.


Nazioarteko hegaldi komertzialak berriro abiatu dituzte Kabulen

Mikel Ayestaranek Abdul Hadi Hamdan mula Kabulgo aireportuko zuzendari berria elkarrizketatu du. Bere hitzetan, Qatarreko teknikarien laguntza ezinbestekoa izan da aireportua berriro martxan jartzeko.


Usurbil1936 elkartearen ekitaldia Irubiden, han desagerrarazitako pertsonen alde: lore eskaintza


Europa Liga irabazi du Lopetegik

Sevilla FC taldearen entrenatzailea da Julen Lopetegi asteasuarra. Joan den ostiralean jokatu zuten Europa Ligako finala eta 3-2 irabazi zuten Inter Milan taldearen aurka.

Julen Lopetegi asteasuarrak Europa Liga irabazi du Sevilla FC taldearekin. Taldeko entrenatzailea da Lopetegi eta finalean Inter Milan 3-2 garaituta eskuratu du Europa Ligako txapela.

11. minutuan 0-1 galtzen hasi zen Lopetegiren taldea. Lehen zatia amaitu aurretik, ordea, bi gol sartzea lortu eta markagailuan aurreratzea lortu zuten. Bigarren zatiaren amaieran, berriz, Inter Milanek gola sartu eta berdinduta geratu ziren. Partidaren amaieran (73. minutuan), ostera, Sevillak gola sartu eta partida 3-2 irabaztea lortu zuen.

Horrela, Europako Liga seigarren aldiz eskuratu du Sevilla taldeak (txapelketa hori gehienetan irabazi duen taldea da).


Tubacexen ez dute akordiorik lortu, eta baliteke 136 langile kaleratzea

Zuzendaritzak hamabost egun ditu orain enplegu erregulazioa osorik egingo duen erabakitzeko. Langile batzordeak adierazi du grebari eutsiko diola.


JOANITO ORELLA: «Larunbatean 25-30 Mini klasiko bilduko ditugu Orioko plazan»

Joantio Orella bere Mini klasikoaren aurrean. (Aiora Larrañaga/Hitza) JOANITO ORELLA Larunbatean ikusgai izango dira ibilgailuak, Garagardo Azokaren barruan. 2013an Orellak antolatu zuen Espainia mailan egin den Mini klasikoen topaketa handiena, Orioko Bisigu Egunean. Mini klasikoen topaketa antolatu duzu larunbaterako. Zein da zuen asmoa? Nik parte-hartzaileak Saizar Sagardotegiaren inguruan bildu ohi ditut mota honetako topaketak antolatzen ditudanean. Horregatik, handik abiatuko dugu ibilbidea eta Aiara igoko gara; han hamaiketakoa egin eta eguerdian Orion sartuko gara. Herria zeharkatu eta hondartza aldean bueltatxo bat emango dugu. Ondoren, plazara gerturatuko gara eta bertan utziko ditugu Mini klasikoak bata bestearen ondoan. Zenbat parte-hartzaile izango zarete? Bihar 25-30 Mini klasiko inguru bilduko ditugu Orioko plazan. Euskal Herri osotik etorriko dira gidariak; agian baita Madrildik [Espainia] ere. Oso zaletasun polita da auto klasikoena, eta topaketa handietan Espainia osoko zaletuak biltzen gara. Dena dela, biharkoa ez da izango antolatu duzun Mini klasikoen topaketarik handiena, ezta? Nik 2013an Bisigu Egunean 65 mini klasiko bildu nituen Orion. Topaketa ikusgarria izan zen. Bartzelonatik [Herrialde Katalanak] hots egin zidaten horrenbeste Mini nola bildu nituen galdezka, Espainia mailan egindako Mini klasikoen topaketarik handiena izan baitzen Oriokoa. Topaketa horren albistea argazki eta guzti The Mini International aldizkarian argitaratu zuten; hau mundu osoan banatzen den aldizkaria da. 330.000 aleko tirada du, eta 19 hizkuntzatara itzulita dago. Bestetik, duela lau urtetik lagun bati laguntzen diot Azkoitian auto eta moto klasikoen topaketa antolatzen. Pasa den hilaren 10ean egin genuen topaketa, eta motorrak eta autoak kontatuta 150 ibilgailu bildu genituen. Oso polita izan zen. Nondik datorkizu ibilgailu hauenganako afizioa? Ni gaztetan motokrosean ibiltzen nintzen, eta motorren eta autoen mundua asko gustatu zait beti. Guk etxean hiru auto klasiko ditugu: 1983ko Mini klasikoa, Morgan gorri bat eta 1955eko Once ligero-a, baita beste hiru motor klasiko ere. Anaia guztiok dugu afizio hori. Anaiari duela gutxi zaharberritu diot 1955 urteko auto klasiko bat. Beraz, autoen mekanikaz ere badakizu? Bai, ni ogibidez tornularia naiz, eta beti gustatu izan zait motorraren mundua. Kotxe eta motor zaharrak desmuntatu eta konpontzea izan da nire pasioa. Zeuk parte hartzen al duzu besteek antolatzen dituzten topaketetan? Noski baietz, orain gutxi emaztearekin Miranda de Ebron izan naiz. Beste batzuetan Valladolidera, Segoviara edo Madrilera ere joan izan naiz. Urruti bada, larunbat arratsaldean joaten gara, bertan gaua pasa eta igandean topaketan parte hartu ondoren, buelta egiten dugu. Auto klasiko zaleok elkar ezagutuko duzue... Bai, lagun giro polita dugu gure artean eta elkarlanean aritzen gara. Kotxe zaharrak zaharberritzeko prozedurak erakusten eta ordezko piezak bilatzen laguntzen diogu elkarri eta guk geuk soberan baditugu behar duenari ematen diogu


Pilar Arzamendi hil da

Arrasaten azken hirurogei urteotan Caritasen gorputz eta gogoz aritu den emakumea izan da, Josemari Velez de Mendizabal historialariak 1949arrasate blogean azaldu duenez. "Estu-estuak daude erlazionatuta, ezin da bata bestea gabe ulertu". Nabarmendu du Caritasen garatu zuela "lan erraldoia" sei hamarkadatan zehar, "herriko behartsuenen aldeko ahalegin jarraikian".


Plentzia eta Uribe Kostako XV. Historia Jardunaldiak hasiko dituzte gaur

Plentziako Itsas Estazioak, PIEk, eskualdeko historia, artea eta fauna ardatz izango dituen hainbat hitzaldi hartuko ditu gaur eta bihar, uztailak 10 eta 11. Halaber, eguaztenean, Zabaletxeko aztarnategira bisita gidatua ere egingo dute. Jardunaldi horiek helburu didaktikoa izango dute, baina bi aste barru, hilaren 27, 28 eta 29an, adituentzako Kantauri Itsasoko Kulturaren V. Kongresua egingo dute Plentzian eta Luancon.

Gaur, 18:00etan hasiko dituzten berbaldiei hasiera emateko ardura izango du Arantxa Renteria Plasentia de Butron museoko zuzendariak. Bertan, 25 urte betetzen dituen erakundearen inguruan hainbat argibide emango ditu. Bere ostean, Oihane Garciak hartuko du hitza eta Jenaro de Urrutiaren Plentzian iradokitako artearen inguruan arituko da.

19:00etan, Markel Sanzek historiaurrean Uribe Kostan bizi ziren animaliak zeintzuk eta nolakoak ziren deskribatuko du, eta, azkenik, museoak 2023an jaso dituen objektuak eta horiekaz egin duten erakusketari buruz arituko da Jondalar Sota erakundeko behargina.

Bihar, hilaren 11n, 18:00etan ere bai, 60. hamarkadako Plentziako jaiak nolakoak ziren gogoratuko du Javier Garcia Borreguerok. Ostean, 18:30ean, Javier de Miguel Ortegok Plentziako museoko piezak zaharberritzeko prozesuak azalduko ditu, eta, bukatzeko, Gonzalo Duok Gorlizko portuari buruzko hainbat argibide emango ditu.

Era berean, eguaztenean, hilaren 12an, Zabaletxeko aztarnategi paleolitikora irteera gidatua ere antolatuko dute. Irteera horretan, Barrikan egiten ari diren indusketak bertatik beratara ezagutzeko aukera egongo da Edestiaurre elkartea, EHU, eta Plasentia de Butron museoaren eskutik. 18:00etan jarri dute hitzordua Meñakozeko aparkalekuan; bertaratzea doakoa izan arren, aldez aurretik izena eman beharko da.

Adituentzako jardunaldiak

Gainera, uztailaren 27, 28 eta 29an Kantauriko Itsas Kulturaren V. Kongresuak hartuko du txanda. Adituentzako eduki mardulagoak izan ohi dituen kongresu honetan XIX. mendeko itsas kulturaren hainbat aspertu jorratuko dituzten adituak bertaratuko dira; hala ere, publiko orokorrarentzako zabalik egongo diren berbaldiak izango dira. 27an eta 28an Plentziako Goñi Portalen egingo dituzte eta 29an, aldiz, Luancon (Asturias) egingo dute hirugarren eta azken jardunaldia.


Leitzan ez dela pestarik izanen gogorarazi nahi dute Pesta Batzordetik

Leitzako Pesta Batzordeak duela hilabete esandakoa gogorarazi nahi du. Ez dela pestarik izanen Leitzan abuztuaren 7tik 15era. Covid-19aren arriskua dela eta, aurten ere ez da pestarik antolatu.

Uda aurretik bildu ziren Pesta Batzordeko kideak eta «aurten ere Leitzako pestarik ez antolatzea» erabaki zuten. Horren ordez, uda osoan kultur ekitaldiak antolatzen ari dira Leitzan. Emankizun hauetan «segurtasun neurriak bermatzen dira» eta herritarrei «arduraz jokatzeko» eskatu diete. Izan ere, «Covid-19aren arriskua ez da oraindik bukatu eta elkar zaintzen jarraitu behar dugu».


Anarik kontzertua eskaini zuen atzo Orion

Orioko Udalak abendurako antolatutako kultur programaren barruan, Anarik kontzertua eman zuen atzo Orioko Karela kiroldegian. Interes handia piztu zuen abeslari azkoitiarraren emanaldiak herrian, eta sarrerak erosteko ilara luzeak sortu ziren emanaldia baino hamabost egun lehenago.